1 ΑΙΤΙΟΛΟΓΙΚΗ ΕΚΘΕΣΗ ΣΤΟ ΣΧΕΔΙΟ ΝΟΜΟΥ «Έγκριση των Σχεδίων Συμβάσεων Χρηματοδοτικής Διευκόλυνσης μεταξύ του Ευρωπαϊκού Ταμείου Χρηματοπιστωτικής Σταθερότητας (Ε.Τ.Χ.Σ.), της Ελληνικής Δημοκρατίαs και της Τράπεζας της Ελλάδος, του Σχεδίου του Μνημονίου Συνεννόησης μεταξύ της Ελληνικής Δημοκρατίας, της Ευρωπαϊκής Επιτροπής και της Τράπεζας της Ελλάδος και άλλες επείγουσες διατάξεις για τη μείωση του δημοσίου χρέους και τη διάσωση της εθνικής οικονομίας» Α. Γενική παρουσίαση Εθνικό χρέος της Κυβέρνησης είναι η διασφάλιση της θέσης της χώρας μέσα στην Ευρωζώνη και την Ευρωπαϊκή Ένωση. Αυτή είναι η ιστορική ευθύνη της Κυβέρνησης, ευθύνη προς την οποία ανταποκρίνεται αταλάντευτα με αποκλειστικό γνώμονα το συμφέρον του Ελληνικού Λαού. Μέσα στη δίνη της πιο σοβαρής οικονομικής κρίσης που αντιμετώπισε η Χώρα στην πρόσφατη ιστορία της, αποτελεί πρόκληση επιβίωσης να διασφαλιστούν σήμερα οι όροι και οι προϋποθέσεις που θα επιτρέψουν στο άμεσο μέλλον να ανακτήσει η Χώρα τη δημοσιονομική της ισορροπία, να αποκτήσει πρωτογενή πλεονάσματα και να είναι σε θέση να μετέχει ισότιμα και με ισχυρό λόγο στις σχέσεις με τους εταίρους της στην Ευρωζώνη, στην Ευρωπαϊκή Ένωση και τους διεθνείς συνομιλητές της. Για να μετατραπεί η κρίση σε ευκαιρία, είναι ανάγκη να συνειδητοποιηθεί από όλες τις πολιτικές, κοινωνικές και οικονομικές δυνάμεις της Χώρας, ότι το στοίχημα της υπέρβασης αυτής της κρίσης συνδέεται άρρηκτα με την αυστηρή τήρηση όλων των δεσμεύσεων που αναλαμβάνει η Χώρα στο πλαίσιο της απαιτούμενης δημοσιονομικής προσαρμογής αλλά και τη συλλογική προσπάθεια για σύνθεση από όλες τις πολιτικές κοινωνικές και οικονομικές δυνάμεις αναπτυξιακού ορίζοντα ο οποίος θα βασίζεται στην ανταγωνιστικότητα, τα συγκριτικά πλεονεκτήματα της Χώρας και τις δυνατότητες του ανθρώπινου δυναμικού της και ιδιαίτερα τις δυνατότητες και τις δεξιότητες των νέων ανθρώπων, μακριά από αγκυλώσεις, συντεχνιακές νοοτροπίες και εσωστρέφεια. Τα τελευταία τρία χρόνια, η ραγδαία επιδείνωση των δημοσίων οικονομικών εκτόξευσε το κόστος δανεισμού της Χώρας σε απαγορευτικά επίπεδα, με αποτέλεσμα να αποκλειστεί από τις διεθνείς αγορές, και να διογκωθεί το δημόσιο χρέος σε πολύ υψηλά επίπεδα. Σταθμοί στην προσπάθεια αντιμετώπισης της κρίσης ήταν: - Η συμφωνία και υπογραφή στις 3 Μαΐου 2010 του Μνημονίου Συνεννόησης μεταξύ της Ευρωπαϊκής Επιτροπής που ενεργούσε για 1\n2 λογαριασμό των κρατών μελών της Ευρωζώνης και της Ελληνικής Δημοκρατίας με τα συστατικά μέρη του, ήτοι: (α) Μνημόνιο Οικονομικής και Χρηματοπιστωτικής Πολιτικής, (β) Μνημόνιο Συνεννόησης στις συγκεκριμένες προϋποθέσεις Οικονομικής Πολιτικής και (γ) Τεχνικό Μνημόνιο Συνεννόησης. Η υπογραφή του εν λόγω Μνημονίου αποτελούσε προαπαιτούμενο για τη σύναψη της Σύμβασης Δανειακής Διευκόλυνσης, καθώς και την έγκριση της χρηματοδότησης από το Εκτελεστικό Συμβούλιο του Δ.Ν.Τ. - Η Σύμβαση Δανειακής Διευκόλυνσης ύψους ευρώ της 8 ης Μαΐου 2010 ύψους που συνομολογήθηκε μεταξύ της Ελληνικής Δημοκρατίας και της Τράπεζας της Ελλάδας με τα κράτη μέλη της Ευρωζώνης, η οποία προέβλεπε την ενίσχυση της σταθερότητας στην Ελλάδα σε διακυβερνητικό πλαίσιο μέσω συγκεντρωτικών διμερών δανείων. - Η έγκριση τις 9 Μαΐου 2010 από την Εκτελεστικό Συμβούλιο του Διεθνούς Νομισματικού Ταμείου της χρηματοδότησης αμέσου ετοιμότητας για την Ελλάδα ισοδύναμης με Ειδικά Τραβηκτικά Δικαιώματα 26,432,9 εκατομμυρίων. - Η κατάρτιση του Μεσοπρόθεσμου Πλαισίου Δημοσιονομικής Στρατηγικής Παρά το γεγονός ότι η Χώρα και οι πολίτες της κατέβαλαν τεράστια προσπάθεια σταθεροποίησης σε εξαιρετικά σύντομο χρονικό διάστημα, η προσπάθεια εξυγίανσης των δημόσιων οικονομικών και μείωσης του ελλείμματος προσέκρουσε στην επιδείνωση της ύφεσης της ελληνικής οικονομίας, η οποία ταλανίζει τη Χώρα, μειώνοντας τα έσοδα σε σχέση με τα εκάστοτε προσδοκώμενα και αυξάνοντας το δημόσιο χρέος ως ποσοστό του ΑΕΠ. Συγκεκριμένα, το δημόσιο χρέος ανήλθε στα 299 δις ευρώ το 2009, ή 129.3% του ΑΕΠ, αυξήθηκε στα 329 δις ευρώ το 2010, ή 144,9% του ΑΕΠ, ενώ το 2011, σύμφωνα με τα έως τώρα στοιχεία, σημειώνει περαιτέρω επιδείνωση, φτάνοντας τα 368 δις υπερβαίνοντας το 169% του ΑΕΠ. Το μεγαλύτερο ποσοστό του χρέους λήγει εντός των αμέσως επομένων ετών, γεγονός που καθιστά τις άμεσες ταμειακές ανάγκες του Δημοσίου επιτακτικές και ζήτημα ζωτικής σημασίας για την εθνική οικονομία. Οι δυσοίωνες προοπτικές της ελληνικής οικονομίας αποτυπώνονται εμφανώς στις αγοραίες τιμές τίτλων εκδοθέντων ή εγγυημένων από το Ελληνικό Δημόσιο. Αυτές οι ιστορικά πρωτόγνωρα χαμηλές τιμές αντικατοπτρίζουν την εκτίμηση των επενδυτών ότι η πλήρης εξυπηρέτηση του χρέους στο σύνολό του, από το Ελληνικό Δημόσιο, μπορεί να καταστεί αδύνατη. Η δυναμική του χρέους, η οποία αναπτύσσεται σε περιβάλλον αρνητικών ρυθμών μεγέθυνσης της ελληνικής οικονομίας για τέταρτη συνεχή χρονιά το 2\n3 2012, και σε περιβάλλον παγκόσμιας οικονομικής ανασφάλειας, επιβάλλει τη λήψη άμεσων μέτρων προς την κατεύθυνση της ελάφρυνσής του. Συγκεκριμένα, επιβάλλεται μια ουσιαστική αναδιάταξη του δημόσιου χρέους για να καταστεί το δημόσιο χρέος βιώσιμο τόσο βραχυπρόθεσμά όσο και μακροπρόθεσμα. Η έλλειψη μιας τέτοιας αναδιάταξης θα είχε απρόβλεπτες συνέπειες για την ελληνική οικονομία και τον ελληνικό λαό, τους πιστωτές και το ευρύτερο διεθνές χρηματοοικονομικό σύστημα. Στην περίπτωση που η Χώρα αδυνατούσε να συνεχίσει τις πληρωμές, οι πιστωτές θα έχαναν σχεδόν το συνολικό μέρος, αν όχι όλη την αξία των επενδύσεών τους, γεγονός που θα απαιτούσε την άμεση στήριξη ορισμένων πιστωτών από τις εθνικές κυβερνήσεις. Η μετάδοση των συνεπειών θα επιδείνωνε την κρίση χρέους σε άλλα δημοσιονομικά αδύναμα κράτη της Ευρωζώνης. Οι δυσμενείς συνέπειες θα ήταν απρόβλεπτες για την ευρωπαϊκή και παγκόσμια οικονομία. Σε δυο συνεχόμενες Συνόδους Κορυφής, στις 11 και στις 25 Μαρτίου 2011, και στη συνέχεια, με ad hoc απόφαση για την Ελλάδα, στις Συνόδους Κορυφής της 21 ης Ιουλίου και της 26 ης Οκτωβρίου 2011, η Ευρωζώνη κάλεσε τους ιδιώτες επενδυτές να συμβάλουν και αυτοί στην επίλυση του προβλήματος βιωσιμότητας του χρέους της Ελλάδας, εκ παραλλήλου με τους φορολογούμενους της Χώρας, οι οποίοι θα καλούνταν να αναδεχθούν το μεγαλύτερο κόστος μέσω της εντεινόμενης προσπάθειας προσαρμογής της χώρας τους, και με συνεισφορά των δημοσιονομικά υγιών κρατών της Ευρωζώνης. Επί της αρχής αυτής της τριμερούς χρηματοδότησης του προγράμματος δημοσιονομικής προσαρμογής ενός κράτους μέλους της Ευρωζώνης, η οποία αδυνατεί να προσφύγει στις αγορές για να χρηματοδοτηθεί με τρόπο βιώσιμο, υιοθετήθηκε η προσέγγιση για την αναδιάταξη του ελληνικού χρέους στη Σύνοδο Κορυφής της 26 ης Οκτωβρίου 2011 σε συνέχεια της δήλωσης της 21 ης Ιουλίου 2011 από τους επικεφαλείς των κρατών μελών της ευρωζώνης και των οργάνων της Ευρωπαϊκής Ένωσης βάσει της οποίας συστάθηκε στις 7 Ιουνίου 2011 το «Ευρωπαϊκό Ταμείο Χρηματοπιστωτικής Σταθερότητας» (Ε.Τ.Χ.Σ.) European Financial Stability Facility (EFSF), με σκοπό την εξασφάλιση σταθερότητας στα κράτη μέλη της Ευρωζώνης. Tο ΕΤΧΣ μπορεί να παρέχει χρηματοδοτική ενίσχυση με τις ακόλουθες μορφές: - «Συμβάσεις Χρηματοδοτικής Διευκόλυνσης» Financial Assistance Facility Agreement, - με τη μορφή εκταμίευσης δανείων σύμφωνα με ένα πρόγραμμα, - προληπτικές διευκολύνσεις, - διευκολύνσεις για τη χρηματοδότηση της ανακεφαλαιοποίησης πιστωτικών ιδρυμάτων κράτους μέλους της Ευρωζώνης (μέσω δανείων στις κυβερνήσεις αυτών των κρατών μελών, συμπεριλαμβανομένων χωρών εκτός προγράμματος), 3\n4 - διευκολύνσεις για την αγορά ομολόγων στις δευτερογενείς αγορές επί τη βάσει ανάλυσης της ΕΚΤ, που αναγνωρίζει την ύπαρξη εξαιρετικών συνθηκών και κινδύνων της χρηματοπιστωτικής αγοράς που απειλούν την οικονομική σταθερότητα ή - διευκολύνσεις για την αγορά ομολόγων στην πρωτογενή αγορά. Σύμφωνα με τη δήλωση των Αρχηγών Κρατών και Κυβερνήσεων της Ευρωζώνης και των οργάνων της Ευρωπαϊκής Ένωσης της 21 ης Ιουλίου και 26 ης Οκτωβρίου 2011, το ΕΤΧΣ θα χρησιμοποιηθεί ως φορέας χρηματοδότησης για μελλοντικές εκταμιεύσεις από την Ελλάδα υπό την χρηματοδοτική ενίσχυση των κρατών μελών της Ευρωζώνης. Για το λόγο αυτό προβλέπεται η υπογραφή του Μνημονίου Συνεννόησης μεταξύ της Ευρωπαϊκής Επιτροπής, της Ελλάδας και της Τράπεζας της Ελλάδος, πριν από την υπογραφή των συμβάσεων χρηματοδοτικής διευκόλυνσης, τα σχέδια των οποίων προτείνεται να εγκριθούν με το παρόν σχέδιο νόμου. Στο Μνημόνιο Συνεννόησης περιλαμβάνονται αναλυτικά οι όροι και οι προϋποθέσεις που αποτελούν προαπαιτούμενο για την υπογραφή και θέση σε ισχύ των συμβάσεων χρηματοδοτικής διευκόλυνσης. Συγκεκριμένα το Μνημόνιο Συνεννόησης αποτελείται από τα ακόλουθα μέρη: (α) Μνημόνιο Οικονομικής και Χρηματοπιστωτικής Πολιτικής, (β) Μνημόνιο Συνεννόησης στις συγκεκριμένες προϋποθέσεις Οικονομικής Πολιτικής και (γ) Τεχνικό Μνημόνιο Συνεννόησης. Το Μνημόνιο Συνεννόησης αποτελεί ξεχωριστό και συμπληρωματικό έγγραφο προς το αρχικό Μνημόνιο Συνεννόησης που υπεγράφη στις 3 Μαΐου 2010, όπως έχει πρόσφατα αναθεωρηθεί από το συμπληρωματικό Μνημόνιο Συνεννόησης (Πέμπτο Παράρτημα) της 6ης Δεκεμβρίου 2011, μεταξύ της Ευρωπαϊκής Επιτροπής, της Ελλάδας και της Τράπεζας της Ελλάδος. Η διαθεσιμότητα των Συμβάσεων Χρηματοδοτικής Διευκόλυνσης συναρτάται με την εφαρμογή από την Ελλάδα των μέτρων που περιλαμβάνονται στο Μνημόνιο Συνεννόησης, σύμφωνα με τους όρους και τις προϋποθέσεις που προβλέπονται σε αυτές. Το νέο οικονομικό πρόγραμμα που συμφωνήσαμε με τους ευρωπαίους εταίρους μας και το ΔΝΤ επικαιροποιεί και τροποποιεί το αρχικό πρόγραμμα που είχε υιοθετηθεί τον Μάιο του 2010, όπως αυτό αναθεωρήθηκε περιοδικά έκτοτε, ανάλογα με την πορεία της ελληνικής οικονομίας και τη δυναμική του χρέους μας. Όλα τα εξαιρετικού χαρακτήρα μέτρα που λαμβάνει η χώρα στο πλαίσιο αυτό ενσωματώνονται σε αποφάσεις του Συμβουλίου της Ε.Ε., οι οποίες εκδίδονται στο πλαίσιο της διαδικασίας υπερβολικού ελλείμματος της Ε.Ε., διαδικασία στην οποία ενταχθήκαμε τον Απρίλιο του Οι αποφάσεις αυτές του Συμβουλίου της Ε.Ε., καθόσον μας αφορά, βρίσκουν διπλό έρεισμα στη Συνθήκη για τη Λειτουργία της Ε.Ε. (ΣΛΕΕ): 4\n5 Αφενός στο άρθρο 126 παρ. 9 της ΣΛΕΕ, που αφορά σε μέτρα που καλείται να λάβει η χώρα μας στο πλαίσιο της διαδικασίας μείωσης του υπερβολικού ελλείμματός της, όπως και κάθε άλλη χώρα της ΕΕ, ανεξάρτητα αν είναι και χώρα της Ευρωζώνης ή όχι. Αφετέρου στο άρθρο 136 παράγραφος 1 στοιχείο α) της ΣΛΕΕ, που προβλέπει τη δυνατότητα θέσπισης ειδικών μέτρων μόνο για τα κράτη μέλη με νόμισμα το ευρώ, προκειμένου να ενισχυθεί ο συντονισμός και η εποπτεία της δημοσιονομικής τους πειθαρχίας. Η αρχική απόφαση 2010/320 του Συμβουλίου της ΕΕ της 10ης Μαΐου 2010 ενσωμάτωσε τα μέτρα του πρώτου Μνημονίου, όπως αυτά υιοθετήθηκαν στην Ελλάδα με το ν. 3845/2010. Η απόφαση αυτή προσέδωσε την απαιτούμενη ενωσιακή νομιμότητα στα μέτρα αυτά και την θωράκισε διπλά, επειδή η λήψη τους ήταν απαραίτητη τόσο για την μείωση του δημοσιονομικού ελλείμματος (που συνιστά υποχρέωση όλων των κρατών μελών της ΕΕ), όσο και για την προάσπιση της σταθερότητας της Ευρωζώνης (που συνιστά υποχρέωση όλων των κρατών με νόμισμα το Ευρώ). Έκτοτε, η απόφαση 2010/320 του Συμβουλίου τροποποιήθηκε τρεις φορές με τις ακόλουθες αποφάσεις: Απόφαση 2010/486 του Συμβουλίου της Ε.Ε. της 7 Σεπτεμβρίου Απόφαση 2011/57 του Συμβουλίου της Ε.Ε. της 20ης Δεκεμβρίου Απόφαση 2011/257 του Συμβουλίου της Ε.Ε. της 7ης Μαρτίου Στις 12 Ιουλίου 2011 καταργήθηκε η απόφαση 2010/320, που μέχρι τότε είχε υποστεί τις παραπάνω τροποποιήσεις, και αντικαταστάθηκε από την απόφαση 2011/734 του Συμβουλίου της Ε.Ε., η οποία με τη σειρά της τροποποιήθηκε στη συνέχεια με την απόφαση 2011/791 του Συμβουλίου της 8ης Νοεμβρίου Συμπερασματικά, οι αποφάσεις του Συμβουλίου της Ε.Ε., που προσδίδουν ενωσιακή νομιμότητα στα μέτρα που λαμβάνει η χώρα μας στο πλαίσιο της δημοσιονομικής προσαρμογής της, τροποποιούνται και επικαιροποιούνται κατόπιν της αξιολόγησης της πορείας εφαρμογής του προγράμματός μας από την Τρόικα ενόψει της εκταμίευσης κάθε νέας δόσης από το πρόγραμμα χρηματοδότησης της οικονομίας μας. Κατά συνέπεια, και τα νέα μέτρα που η Κυβέρνηση συμφώνησε να ληφθούν με τους εταίρους μας και το ΔΝΤ, στο πλαίσιο του νέου οικονομικού προγράμματος της χώρας, το οποίο θα χρηματοδοτηθεί με το ποσό των 130 δισ. Ευρώ περίπου, θα ενσωματωθούν σε νέα απόφαση του Συμβουλίου της Ε.Ε., η οποία θα εκδοθεί στη βάση ακριβώς των άρθρων 126 παρ. 9 και 136 παρ. 1 α) της ΣΛΕΕ, καθιστώντας την νομιμότητα των μέτρων αυτών 5\n6 αδιαμφισβήτητη από την άποψη του ευρωπαϊκού δικαίου. Η χώρα μας πρέπει να συμμορφωθεί προς τις διεθνείς υποχρεώσεις της έναντι της Ε.Ε., της Ζώνης του Ευρώ, αλλά και των εταίρων της που την στηρίζουν για να υλοποιήσει το πρόγραμμα της δημοσιονομικής της προσαρμογής. Είμαστε, λοιπόν, υποχρεωμένοι να ενσωματώσουμε στο δίκαιό μας τις ειδικές δεσμεύσεις που αναλαμβάνουμε στο πλαίσιο των άρθρων και 136.1α της ΣΛΕΕ. Στο πλαίσιο αναδιάταξης του ελληνικού χρέους και αντικατάστασης των Ομολόγων Ελληνικού Δημοσίου με νέους τίτλους, εκτός από τις χρηματοδοτικές διευκολύνσεις που απαιτείται να παρασχεθούν από το ΕΤΧΣ, είναι ανάγκη να διαμορφωθεί το αναγκαίο θεσμικό πλαίσιο, προκειμένου το σχετικό εγχείρημα να ολοκληρωθεί με ασφάλεια και επιτυχία. Τέλος, σημαντικό θέμα που περιλαμβάνεται στο παρόν σχέδιο νόμου είναι η πρόβλεψη για παροχή εξουσιοδότησης προκειμένου να συσταθεί ανώνυμη εταιρεία αποκλειστικού σκοπού με την επωνυμία «Ταμείο Στήριξης Ασφαλιστικού Συστήματος Α.Ε.» (Ταμείο), με αποκλειστικό σκοπό την αξιοποίηση των περιουσιακών στοιχείων της ιδιωτικής περιουσίας του Δημοσίου ή νομικών προσώπων δημοσίου δικαίου που μεταβιβάζονται στο Ταμείο, για την οικονομική στήριξη του ασφαλιστικού συστήματος της χώρας. Β. Ειδικότερα επί των άρθρων του σχεδίου νόμου Επί του άρθρου 1 Με την υποπαράγραφο α της παραγράφου 1 του άρθρου 1 του σχεδίου νόμου προτείνεται η έγκριση του Σχεδίου της Σύμβασης Χρηματοδοτικής Διευκόλυνσης (η «Σύμβαση Διευκόλυνσης για τη Διαχείριση Υποχρεώσεων Συμμετοχής του Ιδιωτικού Τομέα (ΣΙΤ)») για τη χρηματοδοτική ενίσχυση ύψους μέχρι Ευρώ , προκειμένου να επιτρέψει στην Ελλάδα να χρηματοδοτήσει, εν μέρει, την Εθελοντική Συναλλαγή Διαχείρισης Υποχρεώσεων, δηλαδή τη διαχείριση των υποχρεώσεων που απορρέουν από την εθελούσια ανταλλαγή ομολόγων που θα συναφθεί μεταξύ της Ελλάδας και ορισμένων επενδυτών του ιδιωτικού τομέα, όπως περιγράφεται στη δήλωση της Ευρωπαϊκής Συνόδου Κορυφής της 26ης Οκτωβρίου Σκοπός της Σύμβασης αυτής είναι το ΕΤΧΣ να παρέχει στην Ελλάδα χρηματοδοτική ενίσχυση, υπό τους όρους και τις προϋποθέσεις του Μνημονίου Συνεννόησης, και της παρούσας Σύμβασης, μέχρι του συνολικού ποσού των 30 δις ευρώ για να χρηματοδοτήσει η Ελλάδα το μέρος τίτλων της Ευρωζώνης στο πλαίσιο της εθελοντικής συναλλαγής διαχείρισης υποχρεώσεων, προκειμένου κάθε ένα (1) Ευρώ του ανταλλάγματος της προσφοράς να αποτελείται κατά τριάντα (30) λεπτά του Ευρώ από μέρος τίτλων ευρωζώνης και κατά εβδομήντα 6\n7 (70) λεπτά του Ευρώ από Νέα Ελληνικά Ομόλογα. Αυτό σημαίνει ότι με τη συγκεκριμένη χρηματοδοτική ενίσχυση το Ελληνικό Δημόσιο χρηματοδοτεί την αγορά ομολόγων του ΕΤΧΣ που θα δοθούν προς την κάλυψη του [15% ] της ονομαστικής αξίας των υφιστάμενων ομολόγων. Το Ελληνικό Δημόσιο θα καλύψει το υπόλοιπο [35%] της ονομαστικής αξίας των υφιστάμενων ομολόγων με έκδοση νέων τίτλων, ώστε συνολικά οι ομολογιούχοι να ανταλλάξουν τους υφιστάμενους τίτλους με νέους τίτλους ονομαστικής αξίας 50% των υφιστάμενων. Η διευκόλυνση αυτή θα είναι διαθέσιμη προς εκταμίευση σε ένα (1) ή περισσότερα τμήματα κατά την διάρκεια της περιόδου ισχύος της Σύμβασης. Με την υποπαράγραφο β της παραγράφου 1 του άρθρου 1 προτείνεται η έγκριση του Σχεδίου Σύμβασης Συγχρηματοδότησης «Σύμβαση Συγχρηματοδότησης» ( Co Financing Agreement ) μεταξύ της Ελληνικής Δημοκρατίας ως επωφελούμενου κράτους μέλους, της ΤτΕ, του Ε.Τ.Χ.Σ., και της Wilmington Trust (London) Limited, ως Εμπιστευματοδόχων των Ομολογιών και της ΤτΕ ως κοινού φορέα πληρωμής, με σκοπό να καθοριστούν για την εκτέλεση της Σύμβασης Διευκόλυνσης για τη Διαχείριση Υποχρεώσεων Συμμετοχής του Ιδιωτικού Τομέα (ΣΙΤ/PSI), το οφειλόμενο ποσό, οι πληρωμές και οι υποχρεώσεις, καθώς και ο τρόπος πληρωμής μέσω του κοινού φορέα πληρωμής, όπως ειδικότερα ορίζεται στο Σχέδιο της Σύμβασης. Με τη συγκεκριμένη σύμβαση ενισχύεται η χρηματοπιστωτική αξία των νέων τίτλων που θα εκδοθούν από το Ελληνικό Δημόσιο παρέχοντας περαιτέρω διασφαλίσεις ως προς την αποπληρωμή τους. Με την υποπαράγραφο γ της παραγράφου 1 του άρθρου 1 προτείνεται η έγκριση της σύμβασης χρηματοδοτικής διευκόλυνσης (η «Σύμβαση Πιστωτικής Ενίσχυσης ΕΚΤ») ύψους μέχρι Ευρώ , προκειμένου να μπορέσει η Ελλάδα να χρηματοδοτήσει την προσφορά επαναγοράς, με την οποία η ΕΚΤ, ενεργώντας ως εκπρόσωπος της Ελλάδας, προσφέρεται να επαναγοράσει από εθνικές κεντρικές τράπεζες («ΕθΚΤ») του Συστήματος του Ευρώ ορισμένα κρατικά ομόλογα εκδόσεως της Ελλάδας, τα οποία βρίσκονται στην κατοχή των ΕθΚΤ ως εξασφάλιση για νομισματικές πράξεις ή πράξεις ανοιχτής αγοράς με αποδεκτά (επιλέξιμα) τρίτα μέρη. Mε τον τρόπο αυτό, θα παρασχεθεί η δυνατότητα στην Ελλάδα να χρηματοδοτήσει την απόκτηση των χρεωστικών τίτλων ΕΤΧΣ που απαιτούνται για το σκοπό της προσφοράς επαναγοράς. Η χρηματοδοτική ενίσχυση θα πραγματοποιηθεί μέσω μιας μόνο εκταμίευσης μέχρι του ποσού των 35 δις Ευρώ που αρχίζει από την ημερομηνία υπογραφής της Σύμβασης. Με την υποπαράγραφο δ της παραγράφου 1 του άρθρου 1 προτείνεται η έγκριση της σύμβασης χρηματοδοτικής διευκόλυνσης ύψους Ευρώ του Ε.Τ.Χ.Σ. προς την Ελλάδα (η «Διευκόλυνση αποπληρωμής 7\n8 Τόκων Ομολόγων») με σκοπό να έχει τη δυνατότητα η Ελλάδα να διενεργήσει πληρωμές για δεδουλευμένους τόκους που απορρέουν από ορισμένα ανεξόφλητα κρατικά ομόλογα της Ελλάδος στο πλαίσιο του PSI. Οι πληρωμές αυτές πρόκειται να γίνουν πριν την ανταλλαγή κατά το χρόνο και στο μέτρο που τα εν λόγω κρατικά ομόλογα ανταλλαγούν με Νέα Ελληνικά Ομόλογα. Με την περίπτωση α της παραγράφου 2 του άρθρου 1 του σχεδίου νόμου εγκρίνεται το Σχέδιο του Μνημονίου Συνεννόησης (Memorandum Of Understanding), το οποίο αποτελείται από τα ακόλουθα διακριτά Μνημόνια: το Μνημόνιο Οικονομικής και Χρηματοπιστωτικής Πολιτικής (Memorandum of Economic and Financial Policies), το Μνημόνιο Συνεννόησης στις Συγκεκριμένες Προϋποθέσεις Οικονομικής Πολιτικής (Memorandum of Understanding on Specific Economic Policy conditionality) και το Τεχνικό Μνημόνιο Συνεννόησης (Technical Memorandum of Understanding), με τα παραρτήματα και τους πίνακες που τα συνοδεύουν. Με την περίπτωση β της παραγράφου 2 του άρθρου 1 του σχεδίου νόμου εγκρίνονται τα Σχέδια των Επιστολών Πρόθεσης (Letters of Intent) του Πρωθυπουργού και του Υπουργού Οικονομικών καθώς και του Διοικητή της Τράπεζας της Ελλάδος που απευθύνονται: α. Στους εκπροσώπους θεσμικών οργάνων της Ε.Ε. : - τον Πρόεδρο των κρατών μελών της Ευρωζώνης, - τον αρμόδιο Αντιπρόεδρο της Ευρωπαϊκής Επιτροπής για τις Οικονομικές και Νομισματικές Υποθέσεις και το Ευρώ, και - τον Πρόεδρο της Ευρωπαϊκής Κεντρικής Τράπεζας, β. Στον εκπρόσωπο του Διεθνούς Νομισματικού Ταμείου. Οι επιστολή προς τα θεσμικά όργανα της Ε.Ε. συνοδεύεται από το Μνημόνιο Συνεννόησης και η επιστολή προς το ΔΝΤ από το Μνημόνιο Οικονομικής και Χρηματοπιστωτικής Πολιτικής και το Τεχνικό Μνημόνιο Συνεννόησης. Με την παράγραφο 3 του άρθρου 1 του σχεδίου νόμου παρέχεται στον Πρωθυπουργό και τον Υπουργό Οικονομικών η εξουσιοδότηση να υπογράψουν τα Σχέδια των Επιστολών Πρόθεσης, όπως εγκρίνονται σύμφωνα με την περίπτωση β της παραγράφου 2., συνοδευόμενα από το Σχέδιο του Μνημονίου Συνεννόησης, μετά την έγκρισή του σύμφωνα με την περίπτωση α της παραγράφου 2. Επίσης, παρέχονται στον Υπουργό Οικονομικών οι ακόλουθες εξουσιοδοτήσεις: 8\n9 να υπογράψει τα εγκεκριμένα Σχέδια των Συμβάσεων. να εκπροσωπεί και να υπογράφει τις ανά τρίμηνο αναθεωρήσεις του Μνημονίου Συνεννόησης καθώς και τις αντίστοιχες Επιστολές Πρόθεσης προς την Ε.Ε. και το ΔΝΤ. Στον Διοικητή της Τράπεζας της Ελλάδος παρέχεται η εξουσιοδότηση να εκπροσωπεί την Τράπεζα της Ελλάδος και να υπογράφει τα εγκεκριμένα Σχέδια των Συμβάσεων και τα εγκεκριμένα Σχέδια του Μνημονίου Συνεννόησης και των Επιστολών Πρόθεσης, καθώς και τις ανά τρίμηνο αναθεωρήσεις του Μνημονίου Συνεννόησης με τις αντίστοιχες Επιστολές Πρόθεσης. Στις προαναφερόμενες εξουσιοδοτήσεις περιλαμβάνεται και η υπογραφή των Σχεδίων των Συμβάσεων και του Σχεδίου του Μνημονίου Συνεννόησης με τις τυχόν αναγκαίες τροποποιήσεις τους για την αποκατάσταση λαθών ή τη διευκρίνιση ασαφειών. Με την παράγραφο 4 του άρθρου 1 και δεδομένου ότι, μία εκ των αναγκαίων συβάσεων χρηματοδοτικής διευκόλυνσης δεν έχει οριστικοποιηθεί στα βασικά της σημεία, παρέχεται ρητή εξουσιοδότηση στον Υπουργό Οικονομικών να εκπροσωπήσει την Ελληνική Δημοκρατία και να υπογράψει με το ΕΤΧΣ και την Τράπεζα της Ελλάδος σχετική σύμβαση, της οποία το σχέδιο δεν συμπεριλαμβάνεται στα προσαρτώμενα στο παρόν σχέδιο νόμου. Πρόκειται για τη Σύμβαση Παροχής Διευκόλυνσης για την Ανακεφαλαιοποίηση των Τραπεζών ( Bank Recapitalisation Facility ), η οποία θα συναφθεί με σκοπό την ανακεφαλαιοποίηση των τραπεζών στην Ελλάδα και η οποία, μετά την υπογραφή της, θα διαβιβαστεί στη Βουλή για ενημέρωση. Στην παράγραφο 5 του άρθρου 1 ορίζεται ότι οι Συμβάσεις που εγκρίνονται σύμφωνα με τα οριζόμενα στην παράγραφο 1 και 4 ισχύουν από την ημερομηνία υπογραφής τους από όλα τα συμβαλλόμενα μέρη, σύμφωνα με τους όρους και τις προϋποθέσεις που ειδικότερα καθορίζονται σε αυτές και ότι ο Υπουργός Οικονομικών μεριμνά ώστε οι Συμβάσεις της παραγράφου 1 και 4, το Μνημόνιο Συνεννόησης, οι ανά τρίμηνο αναθεωρήσεις του Μνημονίου Συνεννόησης και οι Επιστολές Πρόθεσης, μετά την υπογραφή τους από όλα τα προβλεπόμενα μέρη, να διαβιβάζονται στη Βουλή για ενημέρωση. Με την παράγραφο 6 ορίζεται ότι ειδικά οι ρυθμίσεις που περιλαμβάνονται στο κεφάλαιο Ε «Διαρθρωτικές Μεταρρυθμίσεις» παραγράφου 28 και 29 του Μνημονίου Οικονομικής και Χρηματοπιστωτικής Πολιτικής και στο Κεφάλαιο 4 «Διαρθρωτικές Μεταρρυθμίσεις για την Ενίσχυση της Ανάπτυξης» παράγραφος 4.1: Διασφάλιση της ταχείας προσαρμογής της αγοράς εργασίας και ενίσχυση των θεσμών της αγοράς εργασίας» του Μνημονίου Συνεννόησης στις Συγκεκριμένες Προϋποθέσεις Οικονομικής Πολιτικής, συνιστούν πλήρεις κανόνες δικαίου άμεσης εφαρμογής δεδομένου ότι σύμφωνα με τις προβλέψεις 9\n10 του Μνημονίου συνιστούν μέτρα που πρέπει να υιοθετηθούν πριν την εκταμίευση των ενισχύσεων και συνεπώς επιβάλλεται η άμεση ενσωμάτωση των προβλέψεών τους ως κανόνων δικαίου στην εσωτερική έννομη τάξη. Με αποφάσεις του Υπουργικού Συμβουλίου προβλέπεται να ρυθμίζεται κάθε ειδικότερο θέμα αναγκαίο για την εφαρμογή της παραγράφου αυτής. Επί του άρθρου 2: Στα πλαίσια αναδιάρθρωσης του ελληνικού χρέους και αντικατάστασης των Ομολόγων Ελληνικού Δημοσίου με νέους τίτλους, πρέπει να ρυθμιστεί το θέμα μεταφοράς των νέων τίτλων στους δικαιούχους τους. Στο πλαίσιο της Συμμετοχής του Ιδιωτικού Τομέα/ΣΙΤ (Private Sector Involvement PSI) τα υφιστάμενα Ομόλογα του Ελληνικού Δημοσίου (ΟΕΔ) πρόκειται, μετά από συμφωνία των Ομολογιούχων να αντικατασταθούν από νέους τίτλους του Ελληνικού Δημοσίου, καθώς και από ομόλογα που θα εκδώσει το Ευρωπαϊκό Ταμείο Χρηματοπιστωτικής Σταθερότητας (ΕΤΧΣ/EFSF). Το ΕΤΧΣ πρόκειται να εκδώσει τα ομόλογα αυτά στο Κεντρικό Μητρώο/Κεντρικό Αποθετήριο της Clearstream Φραγκφούρτης. To ζήτημα τίθεται ενόψει της έλλειψης διασύνδεσης (link) μεταξύ του Συστήματος Άϋλων Τίτλων (ΣΑΤ) της Τράπεζας της Ελλάδος και της Clearstream Φραγκφούρτης. Το ζήτημα τίθεται επίσης και μάλιστα αποκτά ιδιαίτερη σημασία, και ως προς τη δυνατότητα χρήσης από τις ελληνικές τράπεζες των ομολόγων του ΕΤΧΣ για παροχή ασφάλειας στην ΤτΕ / ΕΚΤ, προς χρηματοδότηση για σκοπούς νομισματικής πολιτικής ή ημερήσιας ρευστότητας. Επιδιώκεται, επομένως, να καταστεί δυνατή η κατοχή μέσω των φορέων του ΣΑΤ των ομολόγων του ΕΤΧΣ, που θα πρωτοεκδοθούν και θα έχουν καταχωρισθεί στην Clearstream. Για το σκοπό αυτό κρίνεται απαραίτητη η δημιουργία θεσμικής γέφυρας μεταξύ του ΣΑΤ και της Clearstream, έτσι ώστε να διευκολύνεται η επικοινωνία των δύο αυτών κεντρικών μητρώων. Σημειώνεται ότι σήμερα υπάρχει μονομερώς μόνον δίαυλος επικοινωνίας, μέσω μηχανισμού που έχει εγκριθεί από το Ευρωσύστημα: Οι φορείς του ΣΑΤ δύνανται να κατέχουν τίτλους εκδοθέντες το πρώτον στο ΣΑΤ. Δεν ισχύει, όμως, το αντίστροφο. Με τις προτεινόμενες ρυθμίσεις σκοπείται η ασφαλής θεσμοθέτηση της δυνατότητας της καταχώρισης στο ΣΑΤ της ΤτΕ τίτλων πέραν των ΟΕΔ όπως τα ομόλογα του ΕΤΧΣ, οι οποίοι θα μπορούν και να έχουν εκδοθεί το πρώτον σε άλλα κεντρικά μητρώα. Κατ αυτόν τον τρόπο θα καταστεί δυνατή και η επιδιωκόμενη αντιστοίχιση με τα ομόλογα του ΕΤΧΣ, που έχουν πρωτοεκδοθεί και είναι πρωταρχικώς εισηγμένα στην Clearstream. Ως νομοθετική μέθοδος επιλέχθηκε η τροποποίηση του άρθρου 11 του ν. 2198/1994. Το άρθρο 10 ν. 2198/1994, ως ισχύει, προβλέπει τη δυνατότητα μετατροπής των, σε φυσική μορφή εκδιδόμενων, τίτλων, σε άυλους, αλλά δεν προβλέπει την 10\n11 αντίστροφη δυνατότητα, δηλαδή της μετατροπής των άυλων τίτλων σε ενσώματους, αν για οποιονδήποτε λόγο, κυρίως τεχνικό, ανασταλεί η λειτουργία του Συστήματος Άυλων Τίτλων. Η προτεινόμενη ρύθμιση της παραγράφου 1 του άρθρου 2 του σχεδίου νόμου, καλύπτει αυτό το κενό και περαιτέρω, συνδέει την έκδοση των ενσώματων τίτλων με την επέλευση συγκεκριμένου γεγονότος, ήτοι της μη της λειτουργίας του Συστήματος για χρονικό διάστημα τουλάχιστον 14 ημερών. Με τον τρόπο αυτό, καλύπτεται και η ανάγκη που γεννάται από την υποχρέωση την οποία αναλαμβάνει το Ελληνικό Δημόσιο, ως εκδότης των νέων ομολόγων, έναντι των ομολογιούχων, σύμφωνα με τους όρους της σύμβασής του με τον εκπρόσωπο των ομολογιούχων (Bond Trustee), ήτοι να μεριμνά για την έκδοση αξιογράφων σε ενσώματη μορφή σε περίπτωση αναστολής της λειτουργίας του Συστήματος. Το άρθρο 11 του ν. 2198/1994 προβλέπει τη δυνατότητα εισαγωγής στο ΣΑΤ και τίτλων άλλων εκδοτών πλην του Ελληνικού Δημοσίου. Οι διατάξεις αυτές είναι αναγκαίο να εκσυγχρονισθούν, συμπληρωθούν και εξειδικευθούν, χάριν ασφαλείας δικαίου, ιδίως μάλιστα όταν θα πρόκειται να αποτελέσουν και αντικείμενο εξέτασης από το Ευρωσύστημα, για να είναι οι τίτλοι που θα εισάγονται στο ΣΑΤ βάσει των νέων διατάξεων επιλέξιμοι ως ασφάλεια για χρηματοδότηση των τραπεζών. Η παράγραφος 2 του άρθρου 2 σκοπό έχει α) τη διασφάλιση της ασφαλέστερης εκπλήρωσης από το ΣΑΤ του ρόλου του κεντρικού μητρώου/αποθετηρίου τίτλων πέραν των ΟΕΔ (συναφώς προβλέπεται ρητά η δυνατότητα εισαγωγής στο ΣΑΤ οποιουδήποτε από τα αναφερόμενα στο άρθρο 2 στοιχείο 13 περ. (β) και (γ) και στοιχείο 14 ν. 3606/2007 χρηματοπιστωτικού μέσου, έλληνα ή αλλοδαπού εκδότη), συμπεριλαμβανομένης της περίπτωσης κατά την οποία το ΣΑΤ αποτελεί το δίαυλο επικοινωνίας των φορέων του και επενδυτών για την κτήση και άσκηση δικαιωμάτων επί τίτλων καταχωρημένων σε αλλοδαπό κεντρικό μητρώο / κεντρικό αποθετήριο τίτλων, καθώς και β) την προστασία των δικαιωμάτων των επενδυτών, που θα αποκτούν τους τίτλους αυτούς, σύμφωνα και με τις νεότερες εξελίξεις της επιστήμης, της τεχνολογίας, αλλά και της ελληνικής νομοθεσίας. Οι ρυθμίσεις αυτές προβλέπουν, καθιστώντας με τον τρόπο αυτό δυνατή, τη διάνοιξη δίαυλου επικοινωνίας (διασύνδεσης / link) μεταξύ του ΣΑΤ και άλλων κεντρικών μητρώων / κεντρικών αποθετηρίων. Στο πλαίσιο αυτό προβλέπεται, μεταξύ άλλων, η τήρηση εκ μέρους της Τράπεζας της Ελλάδος (ιδίως υπό την ιδιότητα του διαχειριστή κεντρικού μητρώου/αποθετηρίου τίτλων) λογαριασμού χρηματοπιστωτικών μέσων, σε αλλοδαπό κεντρικό μητρώο/κεντρικό αποθετήριο τίτλων μέσω του οποίου έχουν εκδοθεί τα εν λόγω χρηματοπιστωτικά μέσα. Κατά την κρατούσα ορολογία, εν προκειμένω το ΣΑΤ της ΤτΕ ενεργεί ως Investor SSS, το δε κεντρικό μητρώο/αποθετήριο μέσω του οποίου έχει γίνει η έκδοση των τίτλων συνιστά το Issuer SSS. Επισημαίνεται ότι, κατόπιν σχετικής αξιολόγησής της από το Ευρωσύστημα, η διασύνδεση του ΣΑΤ με άλλα κεντρικά μητρώα/αποθετήρια τίτλων, ιδίως ως ανωτέρω περιγράφεται, καθιστά εφικτή τη χρήση των τίτλων που κατέχουν οι φορείς του ΣΑΤ και οι οποίοι έχουν 11\n12 πρωταρχικώς εκδοθεί σε άλλο κεντρικό μητρώο / κεντρικό αποθετήριο τίτλων ως ασφάλεια για χρηματοδότηση των ελληνικών τραπεζών από την ΤτΕ / ΕΚΤ. Στα πλαίσια της νομοθετικής αυτής πρωτοβουλίας αντικαθίσταται το άρθρο 11 του ν. 2198/1994 με την αντικατάσταση της παραγράφου 1 του ισχύοντος, την αναρίθμηση της ισχύουσας παραγράφου 2 σε 12 και την τροποποίηση της ισχύουσας παραγράφου 3 (και αναριθμούμενης σε παράγραφο 13), δεδομένου ότι το κύριο φορολογικό της περιεχόμενο έχει καταργηθεί μεταγενεστέρως από τις νεότερες διατάξεις του ΚΦΕ. Με την παράγραφο 3 του άρθρου 2, τροποποιείται το σχετικό άρθρο του ν.2198/1994, σύμφωνα με το οποίο, οι λογαριασμοί τίτλων με λογιστική μορφή καλύπτονται από το απόρρητο που διέπει και τους λογαριασμούς καταθέσεων, όπως αυτό εκάστοτε εφαρμόζεται στο πλαίσιο της κείμενης νομοθεσίας. Η διαδικασία ανταλλαγής που θεσμοθετείται ωστόσο, απαιτεί τη διαβίβαση στοιχείων σχετικά με το περιεχόμενο των τηρουμένων στο Σύστημα λογαριασμών τίτλων στο Ελληνικό Δημόσιο και τους εντολοδόχους του και δεδομένης της αυστηρότητας του ισχύοντος δυνάμει του ν.δ. 1059/1971 απορρήτου, στενή ερμηνεία του θα ήταν δυνατό να οδηγήσει σε κατάφαση της ισχύος του απορρήτου, ακόμη και έναντι του εκδότη των τίτλων. Λαμβανομένων υπόψη των ανωτέρω, για λόγους ασφάλειας δικαίου, με την παρούσα παράγραφο προβλέπεται ότι το απόρρητο δεν ισχύει έναντι του εκδότη των τίτλων. Νοείται εν προκειμένω ότι το απόρρητο δεν θα ισχύει και έναντι των εντολοδόχων του εκδότη. Η εν λόγω διάταξη, όπως προκύπτει από το γράμμα, αλλά και το πνεύμα της, θα πρέπει να νοηθεί ότι καταλαμβάνει και τους τίτλους που θα εκδοθούν σε αντικατάσταση των υφισταμένων. Με την παράγραφο 4 του άρθρου 2 ρυθμίζεται το ζήτημα των εντολών μεταβίβασης που έχουν τυχόν εισαχθεί στο Σύστημα χωρίς να έχουν εκτελεσθεί μέχρι τη δημοσίευση της απόφασης με την οποία εγκρίνεται η απόφαση των Ομολογιούχων, ώστε να αποφευχθεί ο κίνδυνος αμφισβητήσεων ως προς το πρόσωπο των δικαιούχων επενδυτών-ομολογιούχων. Με την προτεινόμενη διάταξη προβλέπεται αφενός μεν ότι, από το πέρας της ημέρας δημοσίευσης της εγκριτικής απόφασης του Υπουργικού Συμβουλίου, δεν επέρχονται μεταβολές στους τηρούμενους στο Σύστημα λογαριασμούς τίτλων, αφετέρου δε ότι εντολές μεταβίβασης, οι οποίες είχαν στο μεταξύ εισαχθεί στο Σύστημα χωρίς να έχουν εκτελεστεί μέχρι το πέρας της ημέρας δημοσίευσης δεν εκκαθαρίζονται πλέον στο Σύστημα, νοουμένου ότι τα μέρη θα πρέπει να εκκαθαρίσουν διμερώς τις μεταξύ τους συναλλαγές. Η υλοποίηση των αποφάσεων της συνόδου Κορυφής της 26/27ης Οκτωβρίου 2011, οι διαδικασίες ανταλλαγής των παλαιών ομολόγων του Ελληνικού Δημοσίου με την έκδοση νέων, οι νέες δανειακές συμβάσεις που θα υπογραφούν και η εφαρμογή τους, περιλαμβάνουν μια αλληλουχία γεγονότων που πρέπει να ακολουθηθεί και να υλοποιηθεί σε πολύ στενά χρονικά περιθώρια. 12\n13 Με τις παραγράφους 5-8 του άρθρου 2 προτείνεται η κατά παρέκκλιση των διατάξεων του Δημοσίου Λογιστικού ν. 2362/1995 (άρθρα 8Α, 21, 43,64,65 κ.λ.π.), τακτοποίηση των εσόδων και πληρωμών με ή χωρίς ταμειακή ροή που θα γίνουν, απολογιστικά με συμψηφιστικά εντάλματα ή οποιαδήποτε άλλα έγγραφα καθοριστούν με Υπουργικές αποφάσεις, προκειμένου το Ελληνικό Δημόσιο να μην καταστεί υπερήμερο σε πληρωμές και κινήσεις κεφαλαίων που πρέπει να γίνουν καθ όλο το χρόνο εφαρμογής και υλοποίησης των αποφάσεων της συνόδου κορυφής και ανταλλαγής των ομολόγων του Ελληνικού Δημοσίου παλαιοτέρων εκδόσεων, με ομόλογα νέας έκδοσης. Επί του άρθρου 3: Με τις προτεινόμενες διατάξεις της παραγράφου 1 του άρθρου 3 του σχεδίου νόμου ορίζεται ότι, η ανταλλαγή ομολόγων, στα πλαίσια της αναδιάταξης του ελληνικού χρέους, θεωρείται διακράτηση μέχρι την ημερομηνία λήξης των αρχικών ομολόγων και συνεπώς, ισχύει η φορολογική απαλλαγή που ορίζεται στο πρώτο εδάφιο της παραγράφου 11 του άρθρου 12 του Κώδικα Φορολογίας Εισοδήματος. Με τις προτεινόμενες διατάξεις της παραγράφου 2 του άρθρου 3 οι τόκοι που προκύπτουν από ομόλογα που εκδίδονται από το Ευρωπαϊκό Ταμείο Χρηματοπιστωτικής Σταθερότητας/ΕΤΧΣ) κατ εφαρμογή προγράμματος συμμετοχής στην αναδιάταξη του ελληνικού χρέους, έχουν την ίδια φορολογική αντιμετώπιση με τους τόκους που προκύπτουν από ομόλογα που εκδίδει το Ελληνικό Δημόσιο στην Ελλάδα. Με τις προτεινόμενες ρυθμίσεις των παραγράφων 3 και 4 του άρθρου 3 ρυθμίζεται η φορολογική μεταχείριση των τίτλων εκδόσεως Ελληνικού Δημοσίου, η απόδοση των οποίων συνδέεται με το ΑΕΠ, με την εξομοίωση των εισοδημάτων και κεφαλαιακών κερδών από αυτούς τους τίτλους με τα εισοδήματα και κεφαλαιακά κέρδη από παράγωγα χρηματοπιστωτικά προϊόντα. Με τις προτεινόμενες διατάξεις της παραγράφου 5 του άρθρου 3 δίνεται η δυνατότητα στις τράπεζες, ασφαλιστικές επιχειρήσεις, ασφαλιστικά ταμεία και λοιπά νομικά πρόσωπα να αποσβέσουν τη χρεωστική διαφορά που προκύπτει σε βάρος τους από την ανταλλαγή των ομολόγων του Ελληνικού Δημοσίου με νέους τίτλους ονομαστικής αξίας (ανταλλαγή σε «discount») σε όσες διαχειριστικές περιόδους μεσολαβούν μέχρι τη λήξη των ομολόγων. Η ρύθμιση αυτή γίνεται για να αποφευχθεί η υπέρμετρη φορολογική επιβάρυνση των πιο πάνω νομικών προσώπων. Με τις προτεινόμενες διατάξεις της παραγράφου 6 του άρθρου 3 προβλέπεται η μεταφορά προς συμψηφισμό με το φόρο εισοδήματος τυχόν πιστωτικού υπολοίπου από δηλώσεις φορολογίας εισοδήματος οικονομικού έτους 2011 και 13\n14 μετά, των τραπεζών, κατά το μέρος που οφείλεται σε φόρο που έχει παρακρατηθεί επί τόκων ομολόγων ή εντόκων γραμματίων του Ελληνικού Δημοσίου και ομολόγων ημεδαπών επιχειρήσεων διαδοχικώς στα πέντε (5) επόμενα οικονομικά έτη από τη δημιουργία του πιστωτικού υπολοίπου, κατά το υπόλοιπο που απομένει κάθε φορά. Είναι προφανές ότι η επιτυχία του προγράμματος αναδιάταξης του ελληνικού χρέους που αποφασίστηκε από τη Σύνοδο Κορυφής της 26ης Οκτωβρίου 2011 είναι εξαιρετικής σημασίας για την Ελλάδα. Ως εκ τούτου απαιτείται συστράτευση όλων των εμπλεκομένων στην εθνική αυτή προσπάθεια, η αίσια έκβαση της οποίας είναι κρίσιμη για τα δημόσια οικονομικά και, κατ επέκταση, για τα οικονομικά των νομικών προσώπων ιδιωτικού δικαίου, δημοσίου δικαίου και των ασφαλιστικών φορέων, αλλά και των Ομολογιούχων γενικά. Η αρμοδιότητα απόφασης συμμετοχής σε πρόγραμμα ανταλλαγής τίτλων του Ελληνικού Δημοσίου, των ημεδαπών νομικών προσώπων ιδιωτικού και δημοσίου δικαίου, είτε ως φορέων του Συστήματος Λογιστικής Παρακολούθησης Συναλλαγών της παραγράφου 1 του άρθρου 6 του ν.2198/1994, είτε ως επενδυτών που έχουν αξίωση επί ή εκ του τίτλου, επιβάλλεται να προσδιοριστεί ειδικά, δεδομένου ότι πρόκειται για έκτακτη διαχειριστική πράξη, μη προβλεπόμενη ειδικά στους γενικούς κανόνες δικαίου και στις καταστατικές διατάξεις των νομικών προσώπων. Ενόψει δε του κατεπείγοντος της διαδικασίας και της προφανούς ανάγκης ολοκλήρωσής της σε συγκεκριμένα χρονικά πλαίσια, η αρμοδιότητα για τη λήψη της αποφάσεως αυτής, ανατίθεται, ειδικά και αποκλειστικά, κατά παρέκκλιση κάθε άλλης γενικής ή ειδικής διατάξεως νόμου ή καταστατικού, στο συλλογικό όργανο διοίκησης (δηλαδή στο διοικητικό συμβούλιο ή στο αντίστοιχο του διοικητικού συμβουλίου ανώτατο όργανο διοίκησης προκειμένου περί νομικών προσώπων στα οποία δεν προβλέπεται διοικητικό συμβούλιο). Περαιτέρω, πρέπει να διασφαλιστεί ο εθελοντικός χαρακτήρας συμμετοχής στη διαδικασία ανταλλαγής τίτλων του Ελληνικού Δημοσίου. Προς τούτο, επιβάλλεται να οριστεί ότι το θεσμικό «περιβάλλον», εντός του οποίου λαμβάνεται η σχετική απόφαση των αρμοδίων οργάνων, είναι περιβάλλον εντός του οποίου αποτυπώνεται ελεύθερα η βούλησή τους, στην παραγωγή της οποίας, πρυτανεύει το συμφέρον του οικείου νομικού προσώπου κατά τη συνείδηση των φυσικών προσώπων που λαμβάνουν την απόφαση, τα οποία ως εκ τούτου δεν υπέχουν ευθύνη, ποινική, αστική, διοικητική ή άλλη, εκ του γεγονότος ασκήσεως της αρμοδιότητας που τους ανατίθεται με τις προτεινόμενες διατάξεις. 14\n15 Για τους ανωτέρω λόγους, με τις παραγράφους 7 και 8 του άρθρου 3 του σχεδίου νόμου, προστίθενται εδάφια στο τέλος της παραγράφου 2 του άρθρου 45 του ν. 3863/2010, και στο τέλος της υποπαραγράφου γ της παραγράφου 11 του άρθρου 15 του ν. 2469/1997, ενώ με την παράγραφο 9, τίθεται η γενική διάταξη αποσαφήνισης της αρμοδιότητας για τη λήψη της ειδικής απόφασης που προεκτέθηκε από τα ημεδαπά νομικά πρόσωπα δημοσίου ή ιδιωτικού δικαίου. Επί του άρθρου 4: Με την παράγραφο 1 του άρθρου 4 του σχεδίου νόμου παρέχεται εξουσιοδότηση στους Υπουργούς Οικονομικών και Εργασίας και Κοινωνικής Ασφάλισης για την έκδοση κανονιστικής απόφασης με την οποία συστήνεται ανώνυμη εταιρεία αποκλειστικού σκοπού με την επωνυμία «Ταμείο Στήριξης Ασφαλιστικού Συστήματος Α.Ε.» (Ταμείο). Η αξιοποίηση των περιουσιακών στοιχείων της ιδιωτικής περιουσίας του Δημοσίου ή νομικών προσώπων δημοσίου δικαίου που μεταβιβάζονται στο Ταμείο αποτελεί τον αποκλειστικό σκοπό του Ταμείου, προκειμένου να στηριχθεί οικονομικά το ασφαλιστικό σύστημα της χώρας. Τα περιουσιακά στοιχεία θα προβλέπεται να μεταβιβάζονται και να περιέρχονται στο Ταμείο χωρίς αντάλλαγμα με κοινή υπουργική απόφαση. Σύμφωνα με την κανονιστική απόφαση σύστασης του Ταμείου και έγκρισης του καταστατικού της παραγράφου 2 του άρθρου 4, προσδιορίζεται ειδικότερα ο σκοπός του και καθορίζονται τα θέματα που αφορούν τα περιουσιακά στοιχεία που περιέρχονται σε αυτό, τα έσοδα και τη διάθεσή τους και εγκρίνεται το καταστατικό του Ταμείου. Στο καταστατικό του ρυθμίζονται τα θέματα που προβλέπονται από την κείμενη νομοθεσία για τις ανώνυμες εταιρείες (έδρα, αρχικό μετοχικό κεφάλαιο, αύξηση και μείωση του μετοχικού κεφαλαίου, έκδοση των μετοχών, δικαιώματα των μετόχων, σύγκληση, συγκρότηση, λειτουργία και αρμοδιότητες της Γ.Σ. και του Δ.Σ., τις αρμοδιότητες του Προέδρου του Δ.Σ. και του Διευθύνοντος Συμβούλου, πόροι του Ταμείου, ελεγκτές, εταιρική χρήση, ετήσιες οικονομικές καταστάσεις, λύση και εκκαθάριση της εταιρείας, κλπ). Με τις παραγράφους 3 και 4 του άρθρου 4, παρέχονται εξουσιοδοτήσεις για έκδοση υπουργικών αποφάσεων με τις οποίες εγκρίνονται ο εσωτερικός κανονισμός λειτουργίας του Ταμείου (διάρθρωση Ταμείου, θέσεις προσωπικού, αναγκαία προσόντα κλπ) και ο κανονισμός του (όροι και διαδικασίες ανάθεσης μελετών, υπηρεσιών, εκτέλεσης έργων και εργασιών, προμηθειών, αγορών ακινήτων, μισθώσεων, εκμισθώσεων και γενικά παραχωρήσεων χρήσης και κάθε άλλου ενοχικού ή εμπράγματου δικαιώματος επί ακινήτων). Αυτά επιδιώκονται με το προτεινόμενο σχέδιο νόμου και παρακαλείται η Εθνική Αντιπροσωπεία για την ψήφισή του. 15\n16 Αθήνα Φεβρουαρίου 2012 Ο ΠΡΩΘΥΠΟΥΡΓΟΣ ΛΟΥΚΑΣ ΠΑΠΑΔΗΜΟΣ Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ ΥΠΟΥΡΓΟΣ ΟΙΚΟΝΟΜΙΚΩΝ ΘΕΟΔΩΡΟΣ ΠΑΓΚΑΛΟΣ ΕΥΑΓΓΕΛΟΣ ΒΕΝΙΖΕΛΟΣ ΟΙ ΥΠΟΥΡΓΟΙ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΕΣΩΤΕΡΙΚΩΝ ΔΗΜΗΤΡΗΣ ΡΕΠΠΑΣ ΑΝΑΣΤΑΣΙΟΣ ΓΙΑΝΝΙΤΣΗΣ ΕΞΩΤΕΡΙΚΩΝ ΣΤΑΥΡΟΣ ΔΗΜΑΣ ΕΘΝΙΚΗΣ ΑΜΥΝΑΣ ΔΗΜΗΤΡΙΟΣ ΑΒΡΑΜΟΠΟΥΛΟΣ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ ΜΙΧΑΛΗΣ ΧΡΥΣΟΧΟΪΔΗΣ ΓΕΩΡΓΙΟΣ ΠΑΠΑΚΩΝΣΤΑΝΤΙΝΟΥ 16\n17 ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ ΑΝΝΑ ΔΙΑΜΑΝΤΟΠΟΥΛΟΥ ΓΕΩΡΓΙΟΣ ΚΟΥΤΡΟΥΜΑΝΗΣ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ ΑΝΔΡΕΑΣ ΛΟΒΕΡΔΟΣ ΚΩΝ/ΝΟΣ ΣΚΑΝΔΑΛΙΔΗΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ ΠΡΟΣΤΑΣΙΑΣ ΤΟΥ ΠΟΛΙΤΗ ΜΙΛΤΙΑΔΗΣ ΠΑΠΑΪΩΑΝΝΟΥ ΧΡΗΣΤΟΣ ΠΑΠΟΥΤΣΗΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ ΕΠΙΚΡΑΤΕΙΑΣ ΠΑΥΛΟΣ ΓΕΡΟΥΛΑΝΟΣ ΓΕΩΡΓΙΟΣ ΣΤΑΥΡΟΠΟΥΛΟΣ ΕΠΙΚΡΑΤΕΙΑΣ ΠΑΝΤΕΛΕΗΜΩΝ ΚΑΨΗΣ 17\n18 ΟΙ ΑΝΑΠΛΗΡΩΤΕΣ ΥΠΟΥΡΓΟΙ ΕΣΩΤΕΡΙΚΩΝ ΟΙΚΟΝΟΜΙΚΩΝ ΦΩΤΕΙΝΗ ΓΕΝΝΗΜΑΤΑ ΦΙΛΙΠΠΟΣ ΣΑΧΙΝΙΔΗΣ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ ΠΑΝΤΕΛΗΣ ΟΙΚΟΝΟΜΟΥ ΙΩΑΝΝΗΣ ΡΑΓΚΟΥΣΗΣ ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ ΚΑΙ ΝΑΥΤΙΛΙΑΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ ΣΩΚΡΑΤΗΣ ΞΥΝΙΔΗΣ ΝΙΚΟΛΑΟΣ ΣΗΦΟΥΝΑΚΗΣ ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΚΑΙ ΘΡΗΣΚΕΥΜΑΤΩΝ ΚΩΝ/ΝΟΣ ΑΡΒΑΝΙΤΟΠΟΥΛΟΣ 18\n1 ΑΙΤΙΟΛΟΓΙΚΗ ΕΚΘΕΣΗ Γενική παρουσίαση Τριμερής Χρηματοδότηση Μορφές Χρηματοδότησης EFSF Περιεχόμενο Μνημονίου Συνενόησης Νομιμοποίηση PSI Εκτέλεση σύμβασης PSI Επαναγορά Ομολόγων που κατέχουν άλλες Εθνικές\nAgreement ), μαζί με τα έξι (6) παραρτήματά της, για την παροχή χρηματοδοτικής ενίσχυσης, μέχρι του συνολικού ποσού των τριάντα πέντε δισεκατομμυρίων\nΣΧΕΔΙΟ ΝΟΜΟΥ «Έγκριση των Σχεδίων Συμβάσεων Χρηματοδοτικής Διευκόλυνσης μεταξύ του Ευρωπαϊκού Ταμείου Χρηματοπιστωτικής Σταθερότητας (Ε.Τ.Χ.Σ.), της Ελληνικής Δημοκρατίαs και της Τράπεζας της Ελλάδος,\n291 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΤΕΥΧΟΣ ΠΡΩΤΟ Αρ. Φύλλου 28 14 Φεβρουαρίου 2012 ΝΟΜΟΣ ΥΠ ΑΡΙΘΜ. 4046 Έγκριση των Σχεδίων Συμβάσεων Χρηματοδοτικής Δι ευκόλυνσης μεταξύ του Ευρωπαϊκού


Γιώργος Πιντέρης: Όλα ή τίποτα - Blog Εκδόσεις Ψυχογιός\nΓιώργος Πιντέρης: Όλα ή τίποτα\nΜένουμε σπίτι / Γιώργος Πιντέρης: Όλα ή τίποτα\nΟ ψυχολόγος-συγγραφέας Γιώργος Πιντέρης γράφει για την «διχοτομημένη σκέψη» εν μέσω κορονοϊού.\nΜερικοί άνθρωποι έχουν τη συνήθεια, προκειμένου να δικαιολογήσουν μια ακραία θέση την οποία ακολουθούν, να πηγαίνουν στο άλλο άκρο. Το αναφέρω αυτό γιατί τώρα τελευταία αρχίζουν κι εμφανίζονται στο Facebook κάποια μηνύματα «αγανακτισμένων» που μας προτρέπουν να αγνοήσουμε όλα τα μέτρα και να κάνουμε ό,τι μας κατέβει. Μάλιστα μερικά συνοδεύονται και από μια… μούτζα.\nΤο φαινόμενο αυτό μου φέρνει στον νου το βιβλίο μου Όταν η λογική παραλογίζεται. Όσο περνάνε οι μέρες τόσο το βιβλίο αυτό γίνεται όλο και πιο επίκαιρο. Είναι η συνήθεια να παίρνουμε ακραίες θέσεις. Για παράδειγμα, η φοιτήτρια που λέει «αφού έπειτα από τόσο διάβασμα δεν πήρα άριστα, δεν αξίζω». Ή «αφού δε μου φέρεσαι πάντα όπως θέλω, θα πει ότι δε μ’ αγαπάς». Με άλλα λόγια, βλέπουμε τα πράγματα σαν μαύρο άσπρο. Όμως, ανάμεσα σε αυτά τα δύο, υπάρχουν χιλιάδες τόνοι του γκρίζου.\nΑυτή τη διανοητική παραμόρφωση μερικοί ψυχολόγοι την ονομάζουν «διχοτομημένη σκέψη». Μπορεί να προκαλέσει σοβαρές παρενέργειες στην ψυχική μας διάθεση, διότι τα άκρα φέρνουν άκρα. Για παράδειγμα, για να μην είσαι υποχωρητικός, γίνεσαι επιθετικός, και το αντίστροφο. Λειτουργούμε δηλαδή σαν το εκκρεμές, που αν το αφήσεις από τη μία άκρη, πηγαίνει στην άλλη: «Αφού δεν είσαι κομμουνιστής, θα πει ότι είσαι φασίστας», ή «αν δεν είσαι με το μέρος μου, τότε είσαι εχθρός μου».\nΠιστεύω ότι σε σχέση με τον κορονοϊό, όσοι κάνουν μια τέτοια διανοητική παραμόρφωση βάζουν τον εαυτό τους και τους άλλους σε μεγάλο κίνδυνο.\nΔες επίσης το βιβλίο «Όταν η λογική παραλογίζεται»!\nΈχεις άγχος; Έχεις κατάθλιψη;\nΤίποτα δεν έχεις!\nΤο άγχος και η κατάθλιψη δεν είναι όπως η γρίπη.\nΔεν υπάρχει ιός άγχους ή κατάθλιψης.\nΥπάρχουν δύο ρήματα: άγχομαι και καταθλίβομαι.\nΚαι στα δύο αυτά… σπορ, οι Έλληνες διαπρέπουμε.\nΑυτό συμβαίνει διότι, μερικές φορές, η λογική «ρετάρει».\nΚάνουμε διανοητικές παραμορφώσεις εξαιτίας των οποίων αγχωνόμαστε ή χαλάει το κέφι μας. Τα ίδια κάνουμε κι όταν βαριόμαστε. Ούτε ιός βαρεμάρας υπάρχει.\nΌταν βαριόμαστε, αρχίζουμε να παραμορφώνουμε την πραγματικότητα και… μας παίρνει το ποτάμι.\nΥπάρχουν αντίδοτα για την παράλογη πλευρά της λογικής;\nΜια και η ανθρώπινη συμπεριφορά, μερικές φορές, είναι για γέλια, έλα να γνωρίσουμε τα αντίδοτα γελώντας.\nΕθισμός στον κορονοϊό: Ο μεγάλος κίνδυνος


Δελτία Tύπου – Χριστόφορος Μπουτσικάκης\nΧθες, Δευτέρα 17 Φεβρουαρίου 2020, με πρωτοβουλία και με τη συμμετοχή του Βουλευτή ΝΔ Α΄ Πειραιά και Νήσων και Αντιπροέδρου της Κοινοβουλευτικής Ομάδας Φιλίας Ελλάδας – Πολωνίας, κ. Χριστόφορου Μπουτσικάκη, κοινοβουλευτική αντιπροσωπεία της Πολωνίας συναντήθηκε …\nΟ Βουλευτής ΝΔ Α΄ Πειραιώς & Νήσων, κ. Χριστόφορος Μπουτσικάκης κατέθεσε σήμερα την υπ’ αρ. 3953/12-2-2020 ερώτηση στη Βουλή των Ελλήνων προς την Υπουργό Παιδείας και Θρησκευμάτων, κα. Νίκη Κεραμέως, σχετικά με την ανάγκη λήψης μέτρων …\nΠειραιάς, 22 Ιανουαρίου 2020 Με μεγάλη επιτυχία πραγματοποιήθηκε τη Δευτέρα 20 Ιανουαρίου 2019, η εκδήλωση του Βουλευτή Α΄ Πειραιώς & Νήσων, κ. Χριστόφορου Μπουτσικάκη, για την κοπή της πρωτοχρονιάτικης πίτας στο εστιατόριο «Ζορμπάς» (Μικρολίμανο). Την …\nΟ Βουλευτής Α΄ Πειραιώς & Νήσων, κ. Χριστόφορος Μπουτσικάκης κατέθεσε ερώτηση στη Βουλή των Ελλήνων προς τους Υπουργούς Οικονομικών, κ. Χρήστο Σταϊκούρα, Τουρισμού, κ. Χάρη Θεοχάρη και Υγείας, κ. Βασίλειο Κικίλια, για την επιβολή ΦΠΑ στις …\nΠειραιάς, 5 Δεκεμβρίου 2019 Ο Βουλευτής Α΄ Πειραιώς & Νήσων, κ. Χριστόφορος Μπουτσικάκης κατέθεσε την υπ’ αρ. 2389/5-12-2019 ερώτηση στη Βουλή των Ελλήνων προς τον Υπουργό Οικονομικών, κ. Χρήστο Σταϊκούρα, και τον Υφυπουργό Πολιτισμού και Αθλητισμού, …\nΟ Βουλευτής Α΄ Πειραιά και Νήσων, κ. Χριστόφορος Μπουτσικάκης μίλησε στο 13ο Συνέδριο της Νέας Δημοκρατίας για την ασφάλεια των πολιτών. Τα κύρια σημεία της ομιλίας του ήταν τα εξής: Για να ανακάμψει η Ελλάδα, …\nΟ Βουλευτής Α΄ Πειραιώς & Νήσων, κ. Χριστόφορος Μπουτσικάκης κατέθεσε σήμερα την υπ’ αρ. 2225/26-11-2019 ερώτηση στη Βουλή των Ελλήνων προς τον Υπουργό Προστασίας του Πολίτη, κ. Μιχάλη Χρυσοχοΐδη, για την επίθεση στο Επισκοπείο της Μητρόπολης …\nΠειραιάς, 15 Νοεμβρίου 2019 Την Παρασκευή 15 Νοεμβρίου 2019, ο Βουλευτής Α΄ Πειραιώς & Νήσων, κ. Χριστόφορος Μπουτσικάκης και ο Βουλευτής Β΄ Πειραιώς, κ. Δημήτρης Μαρκόπουλος κατέθεσαν από κοινού αίτημα ενώπιον του Υφυπουργού Υγείας, κ. …\nΠειραιάς, 12 Νοεμβρίου 2019 Τη Δευτέρα, 11 Νοεμβρίου 2019, ο Βουλευτής Α΄ Πειραιώς & Νήσων, κ. Χριστόφορος Μπουτσικάκης συναντήθηκε με αντιπροσωπεία της Πανελλήνιας Ομοσπονδίας Πενταετούς Υποχρέωσης Συμβασιούχων Πυροσβεστών (ΠΟΠΥΣΠ). Ο Πρόεδρος του Σωματείου Πυροσβεστών Περιφέρειας Αττικής …\nΠειραιάς, 1η Νοεμβρίου 2019 Ο Βουλευτής Α’ Πειραιώς και Νήσων, κ. Χριστόφορος Μπουτσικάκης συμμετείχε ως ομιλητής στην Ημερίδα του Ελληνικού Παραρτήματος των «Republicans Overseas», με θέμα την «Ενεργειακή Ασφάλεια στην Ανατολική Μεσόγειο», που πραγματοποιήθηκε την …\nΕπίσκεψη στο Υπουργείο Παιδείας- Συνάντηση με την Υφυπουργό κα Σοφία Ζαχαράκη 29/10/2019 | 17:15\nΠειραιάς, 29 Οκτωβρίου 2019 Την Τρίτη, 29 Οκτωβρίου 2019, ο Βουλευτής Α΄ Πειραιώς & Νήσων, κ. Χριστόφορος Μπουτσικάκης, επισκέφθηκε μαζί με τον Πρόεδρο του Διοικητικού Συμβουλίου του Ελληνικού Δικτύου Μικρών Νησιών κ. Ελευθέριο Κεχαγιόγλου, καθώς …\nΗ ομιλία μου επι του αναπτυξιακού νομοσχεδίου για τον Πειραιά και τα νησιά του Ν.Αττικής 24/10/2019 | 21:30\nΠειραιάς, 24 Οκτωβρίου 2019 Στην ομιλία του επί του αναπτυξιακού νομοσχεδίου, ο Βουλευτής Α΄ Πειραιά και Νήσων, κ. Χριστόφορος Μπουτσικάκης έκανε ιδιαίτερη αναφορά στα έργα που έχουν «κολλήσει», αλλά και σε εκείνα που δεν έχουν …


Top 5 συμβουλές για μητέρες - Πως να ενισχύσετε το μυαλό του παιδιού\nTop 5 συμβουλές για μητέρες – Πως να ενισχύσετε το μυαλό του παιδιού σας!\n0 1,070 1 λεπτό ανάγνωσης\nTop 5 συμβουλές για μητέρες\nΠάντα όμως με στοργή και αγάπη, γιατί με βάση έρευνες του Nathaniel Riggs, Ph.D. του πανεπιστημίου της Southern California, η πολύ αυστήρη επίπληξη και εκνευρισμός μπορεί να επηρεάσουν αρνητικά την ψυχολογία και τις επιδόσεις του παιδιού σας.\nσυμβουλές για γονείς συμβουλές για μητέρες συμβουλές για νέους γονείς συμβουλές για την ανατροφή ενός παιδιού\nΣυμβουλές για άψογη σιλουέτα από τη Φαίη Σκορδά\nΣυμβουλές για μητέρες - Το παιδί μου θέλει κατοικίδιο ...


Ο μόλυβδος μολύνει ακόμα τη Μεσόγειο - Natura\nΑρχική Περιβάλλον Ο μόλυβδος μολύνει ακόμα τη Μεσόγειο\nΗ βενζίνη με μόλυβδο έχει πλέον ουσιαστικά καταργηθεί, γεγονός που επέφερε αξιοσημείωτη μείωση στις συγκεντρώσεις μολύβδου στα επιφανειακά θαλάσσια ύδατα. Παρ’ όλα αυτά, η κληρονομιά του μολύβδου, ειδικότερα στη Μεσόγειο, εξακολουθεί να είναι παρούσα και νέες πηγές μολύβδου εμφανίζονται στο θαλάσσιο περιβάλλον.\nΟ μόλυβδος, ανήκει στα βαριά τοξικά μέταλλα και είναι εξαιρετικά τοξικός για τους ανθρώπους όσο και τους θαλάσσιους οργανισμούς.\nΣύμφωνα με μελέτη, οι συγκεντρώσεις μολύβδου εξακολουθούν να είναι 10 έως 60 φορές υψηλότερες από τα φυσικά επίπεδα. Ο μόλυβδος που εναποτίθεται στον ωκεανό τελικά μεταφέρεται στα ιζήματα. Τα νερά από τη Μεσόγειο που φτάνουν στις ευρωπαϊκές ακτές σε βάθος περίπου 1.000 μέτρων φέρουν ένα ισχυρό ανθρωπογενές ίχνος μολύβδου. Η Μεσόγειος έχει επιβαρυνθεί από τις γύρω χώρες, αφού η Ιταλία, η Ισπανία και η Ελλάδα, κατάργησαν τη βενζίνη με μόλυβδο μόλις το 2003.\nΠροηγούμενο άρθροΣυνειδητότητα: η πλήρης αντίληψη στο «εδώ και τώρα»\nΕπόμενο άρθροΕιδική Περιβαλλοντική Μελέτη για το Ελαφονήσι


5 (κλασικές) υποσχέσεις που δίνεις κάθε χρόνο αλλά δεν τηρείς (κλασικά) - womanoclock.gr\n5 (κλασικές) υποσχέσεις που δίνεις κάθε χρόνο αλλά δεν τηρείς (κλασικά)\nΕ βέβαια, ο Ιανουάριος βρίσκεται ήδη στην τρίτη ημέρα, κάτι που σημαίνει ότι οι γιορτές τελείωσαν, ok μένουν τα Θεοφάνεια αλλά κι αυτά πέφτουν Σάββατο οπότε δεν αλλάζει και κάτι δραματικά, οπότε ήρθε η ώρα να αφήσεις τα πανηγύρια και να ασχοληθείς με σοβαρά θέματα. Αρχικά να σε ενημερώσω ότι σε χωρίζουν μόλις 4 μήνες από την έναρξη της καλοκαιρινής περιόδου, οπότε μία ματιά σε μαγιό και beachwear θα ήτο απαραίτητη –με είπε κάποια τρελή;-. Στα σοβαρά θέματα τώρα: Ακόμη μία χρονιά είπες ότι θα αλλάξεις πράγματα στη ζωή σου. Έκατσες, τα σημείωσες, έβαλες και κιτρινάκι για να τονίσεις τα βασικά και σημαντικά σημεία, και είσαι έτοιμη να θέσεις σε εφαρμογή το σχέδιό σου. Βρε τέρας, ποια νομίζεις ότι κοροιδεύεις; Αφού ξέρεις καλά-εγώ πριν από σένα- ότι δε θα τηρήσεις απολύτως τίποτα ΚΑΙ αυτή τη χρονιά. Εγώ σου έχω τις βασικές (ψεύτικες) υποσχέσεις που θα δώσεις και πάλι στον εαυτό σου, έτσι για να ευθυμήσουμε και λίγο.\nΤο καλοκαίρι θα έχω κοιλιακούς και θα είμαι 5 κιλά πιο λεπτή\nΜεταξύ μας τώρα, τη διατροφή και τη γυμναστική, αν τα ξεκινήσεις ποτέ, θα τα κρατήσεις ένα-άντε δύο το πολύ μήνες-. Παρατηρημένα στα γυμναστήρια τον Ιανουάριο δε βρίσκεις ούτε στασίδι για να ξαποστάσεις. Παρατηρημένα μέχρι τον Μάρτιο, θυμίζουν πόλεις-φαντάσματα. Θέλεις να διαφοροποιηθείς; Ξεκίνα τον Μάρτιο για να προλάβει να σου μείνει λίγη γράμμωση μέχρι τέλη Μαΐου-δεν πιστεύω να είσαι από τις αλλόκοτες που βγαίνουν στην παραλία τον… Αύγουστο;;;;;;-.\nΘα ξεκινήσω νέες δραστηριότητες και τα Σαββατοκύριακά μου δε θα είναι μόνο αλκοόλ και delivery\nΚαι έρχεται εκείνο το ρημάδι το Σάββατο που οι φίλες σου βγαίνουν για ποτάρες, αλλά εσύ λες το βροντερό το «όχι» γιατί την επόμενη θα πας πεζοπορία με την ξαδέρφη σου. Οι ώρες δεν περνούν. Βλέπεις μία ταινία, βλέπεις και δεύτερη και παράλληλα προσπαθείς να σκεφτείς σε ποιο μαγαζί και σε ποιο ποτό να είναι τώρα οι άλλες. Την επόμενη στην πεζοπορία ραγίζεις αστράγαλο, και τελικά δεν ξαναπάς ποτέ. Ναι, το Athens by night σε καλωσορίζει και πάλι.\nΘα κάνω επιτέλους σχέση\nΘα βγαίνεις ραντεβού με αξιόλογα παιδιά, θα προτιμήσεις ήρεμες καταστάσεις και ο μοναδικός σκοπός σου θα είναι να βρεις το λιμάνι σου. Αμ δε. Στο πρώτο μήνυμα του Γιάννη-που μπαίνει και βγαίνει στη ζωή σου καμιά 5ετία-εσύ σπεύδεις να βρεθείς στην αγκαλιά του, περνάτε ένα δίμηνο ζάχαρη και μετά αυτός εξαφανίζεται. Μάρτιο λοιπόν εσύ ξεκινάς το ποτό για να ξεχάσεις, και το delivery… γιατί το ποτό σου φέρνει πείνα. Μέχρι τον Μάιο αντί να χάσεις 5 κιλά, έχεις πάρει 7, και τελικά παραπονιέσαι ότι έτσι όπως είσαι δε θα γυρίσει να σε κοιτάξει κανείς. Σίγουρα όχι ο Γιάννης ο οποίος θα επανέλθει σε κανά χρόνο.\nΘα διακοσμήσω το σπίτι μου όπως έχω ονειρευτεί\nΞεκινάς, ψάχνεις, βρίσκεις, αγοράζεις. Και πόσα πράγματα να αγοράσεις; Δύο; Τρία; Τον πρώτο μήνα μπαίνεις μέσα, σου μένει ένα ωραίο φωτιστικό και ένας μίνιμαλ πίνακας, νευριάζεις γιατί δεν μπορείς να πας ούτε σινεμά με την αφραγκία σου, και εγκαταλείπεις το σχέδιο ανανέωσης της φωλίτσας σου. Μια χαρά βολεύεσαι και στο 20ετίας κρεβάτι που σου χάρισε η θεία σου.\nΘα προσπαθώ να συγκρατώ τα νεύρα μου\nΒρε αθώο μου παιδί, αφού ξέρεις ότι στην πρώτη στραβή θα βγεις εκτός εαυτού με άσχημες συνέπειες για τους γύρω σου, γιατί λες πράγματα που δε θα τηρήσεις; Ναι ξέρω, μερικοί άνθρωποι υπάρχουν για να σε ταράζουν αλλά και πάλι… Μήπως θα αλλάξεις εσύ τον κόσμο;\nΚανόνες ομορφιάς για να είσαι λαμπερή και το 2018!\nΝέος χρόνος - Νέα, υπέροχα σχέδια για το μανικιούρ σου


"Ιστορία μιας Λέξης" - stoabibliou.gr\n“Ιστορία μιας Λέξης”\nΠαρουσίαση τού βιβλίου τού κ. Ν.Βαρδιάμπαση “Ιστορία μιας Λέξης”. Για το βιβλίο θα μιλήσουν οι κ.κ. Άδωνις Κύρου,\nεκδότης τής εφημερίδας ΕΣΤΙΑ, Γιάννης Τζαννετάκος, Γενικός Διευθυντής τής ΕΡΑ και Σεραφείμ Φυντανίδης, Διευθυντής τής εφημερίδας ΕΛΕΥΘΕΡΟΤΥΠΙΑ.


Οδυσσέας Ελύτης: Τα δημόσια και τα ιδιωτικά - virtual reality\nAristotelis Tsagkarogiannis September 7, 2017 ελληνικά\nΕίναι μια γλώσσα με πολύ αυστηρή γραμματική, που την έφκιασε μόνος του ο λαός, από την εποχή που δεν επήγαινε ακόμη σχολείο. Και την τήρησε με θρησκευτική προσήλωση κι αντοχή αξιοθαύμαστη, μέσα στις πιο δυσμενείς εκατονταετίες. Ώσπου ήρθαμ’ εμείς, με τα διπλώματα και τους νόμους, να τον βοηθήσουμε. Και σχεδόν τον αφανίσαμε. Από το ένα μέρος του φάγαμε τα κατάλοιπα της γραφής του και από το άλλο τού ροκανίσαμε την ίδια του την υπόσταση, τον κοινωνικοποιήσαμε, τον μεταβάλλαμε σε έναν ακόμα μικροαστό, που μας κοιτάζει απορημένος από κάποιο παραθυράκι κάποιας πολυκατοικίας του Αιγάλεω. Δεν αναφέρομαι σε καμιά χαμένη γραφικότητα. Ούτε θυμάμαι να ‘χω ζήσει σε καμιά καλή εποχή για να τη νοσταλγώ. Απλώς, δεν ανέχομαι τις ανορθογραφίες. Με ταράζουν. Νιώθω σαν ν’ ανακατώνονται τα γράμματα στο ίδιο μου το επώνυμο, να μην ξέρω ποιος είμαι να μην ανήκω πουθενά. Τόσο πολύ αισθάνομαι να είναι η ζωή μου συνυφασμένη μ’ αυτήν την «υδρόγεια λαλιά», που δεν είναι παρά η οπτική φάση της ελληνικής λαλιάς, της ικανής με τη διπλή της υπόσταση να ομιλεί και να ζωγραφίζει συνάμα. Και που εξακολουθεί αθόρυβα όσο και δραστικά, παρά τις άνωθεν επεμβάσεις, να εισχωρεί ολοένα μέσα στην ιστορία και μέσα στη φύση που τη γέννησαν, έτσι ώστε να μετατρέπει τεράστιες ποσότητες παρελθόντος χρόνου σε παρόν, και να μετατρέπεται από το παρόν αυτό σε όργανο προικισμένο με τη δύναμη να οδηγεί τα στοιχεία της ζωής μας στην πρωτογενή, φυσική τους αλήθεια. Όμως, για να το αντιληφθεί αυτό κανείς, πρέπει να ‘χει περάσει απ’ όλες τις διεργασίες, όσες απαιτούνται για να μπορεί να διακρίνει που κείται το καίριο. Το καίριο στη ζωή αυτή κείται πέραν του ατόμου. Με τη διαφορά ότι αν δεν ολοκληρωθεί κανείς σαν άτομο – κι όλα συνωμοτούν στην εποχή μας γι’ αυτό -αδυνατεί να το υπερβεί.\nΑυτό θα πει να μπαίνει ένας πολιτισμός όχι στην ιστορία με πολέμους αλλά στη ζωή με τον ήλιο στην κοιλιά. Ολόκληρο το δυναμικόν που θ’άντιστοιχούσε στη διεξαγωγή εχθροπραξιών θα διοχετεύεται στην ερωτική συζυγία με τη φύση και στη διαιώνιση των καρπών ενός τέτοιου γάμου. Ίσως αυτά όλα (χρειάζεται να το πω) να μη συμπίπτουν πάντοτε, ή και καθόλου, με τα συμπεράσματα της επιστήμης. Αλλά εγώ λέω αυτά που διαβάζω στα μόνα κείμενα που μας άφησαν και που είναι τα έργα των χειρών τους. Φτάνει κανείς και από τις άκρες και από τις οφιοειδείς γραμμές στην αποκατάσταση μιας ηθικής της ομορφιάς, που πιθανόν κάποτε στον κόσμο αυτό να επεκράτησε. Ότι καμιά σημαντική πολιτεία δεν ήταν κτισμένη σε μέρος που να προσφέρει αμυντικά πλεονεκτήματα, όπως οι κατοπινές ακροπόλεις ή τ’ αμέτρητα κάστρα του Μεσαίωνα, καθώς επίσης και το γεγονός ότι δε συναντάμε παρά σπάνια την ύπαρξη οχυρωματικών έργων συνηγορούν άμεσα με την άποψη αυτή. Όπως συνηγορούν έμμεσα όλα τα έργα τέχνης που μας άφησαν. Από τις νωπογραφίες αρχινώντας, όπου η χρωματική αντίληψη εκδηλώνεται με μιαν αθωότητα που χρειάστηκε να περάσουν χιλιετίες όχι καν για να την ξαναβρούμε αλλά με κόπους και με γνώση να την ξαναφτιάξουμε περνώντας ύστερα στους απείρου ποικιλίας δακτυλιολίθους, αυτά τα ωάρια ενός κόσμου μαγικού, όπου οι συγχορδίες της φαντασίας και της δεξιοτεχνίας καταφέρνουν να συγκροτήσουν έναν σωστό Πανδέκτη του σχηματολογικού δυναμικού της ύλης έως, τέλος, τ’ αντικείμενα τους της καθημερινής ζωής, πιο δυναμικά ετούτα, εάν όχι κάποτε και βάρβαρα, όμως με μιαν ανεξάντλητη στα σχήματα και στα μεγέθη ευρηματικότητα.\nΟυτοπία; Μπορεί, γιατί όχι; μια εκδοχή ανάμεσα στις άλλες είναι κι αυτή, μόνο που έχει λιγότερες πιθανότητες. Κι ύστερα κακολογούν τους ποιητές ότι δεν έχουν τη δύναμη ν’ αντιμετωπίσουν την πραγματικότητα, μόνον κάθονται και ρεμβάζουν. Καλά κάνουν. Να βάζεις με το νου σου αβρά πράγματα, και μάλιστα να τα βλέπεις απ’ την ανάποδη, χρειάζεται να ‘σαι σκληρός. Η μήπως αδιάφορη και σκληρή δε δείχνει πάντα να είναι μέσα στις συμφορές μας η φύση; Μα είναι; ‘Η ζητάει τ’ αδύνατα; Να εκπληρώσει τον προορισμό της, χωρίς ν’ αφεθεί να κλονιστεί από το χτυποκάρδι μας; Αυτό είναι. Το ‘νιωσα δυνατά στον πόλεμο, πάνω στην υποχώρηση του ’41, μέσα στο φούντωμα της άνοιξης, όταν έδινα βουτιά στα ριζά των ολάνθιστων σύδεντρων για να καλυφθώ από τα γερμανικά στούκας. Με το μάγουλο στο υγρό χώμα ζητούσα βοήθεια, συμπόνια, προστασία να μού ψιθυρίσουν αυτά τα μπουμπουκιασμένα κλωνιά έναν παρήγορο λόγο. Τίποτε. Το μόνο που ζητούσαν ήταν να μου υποβάλουν το «αιώνιο» που είχαν ταχθεί ν’ αντιπροσωπεύουν. Έτσι ο ποιητής. Σκληρός. Και να ζητάει τ’ αδύνατα.\nΏ να μπορούσανε, λέει και τα οργανωμένα κράτη να διαμορφώσουν μια δημόσια ζωή με\nδιαταγή του υπουργείου Υγείας να ξαπόστελνε στα εργοστάσια επεξεργασίας απορριμμάτων όλες τις πενταροδεκάρες των συμφερόντων, για να βγουν έστω και λίγα γραμμάρια ομορφιάς. Να έπαιρνε πότε πότε η συνεδρίαση του Κοινοβουλίου τις προεκτάσεις που παίρνει ένα δάκρυ όταν διαθλά τις αθλιότητες όλες κι απομένει να λάμπει σαν μονόπετρο. Κοντολογίς, να μπορούσαν και τη σημασία των λαών να τη μετράνε όχι από το πόσα κεφάλια διαθέτουνε για μακέλεμα, όπως συμβαίνει στις μέρες μας, αλλά απ’ το πόση ευγένεια παράγουν, ακόμη και κάτω από τις πιο δυσμενείς και βάναυσες συνθήκες, όπως ο δικός μας ο λαός στα χρόνια της Τουρκοκρατίας, όπου το παραμικρό κεντητό πουκάμισο, το πιο φτηνό βαρκάκι το πιο ταπεινό εκκλησάκι, το τέμπλο, το κιούπι το χράμι όλα τους αποπνέανε μιαν αρχοντιά κατά τι ανώτερη των Λουδοβίκων. Τι σταμάτησε αυτά τα κινήματα ψυχής που αξιώθηκαν κι έφτασαν ως τις κοινότητες; Ποιος καπάκωσε μια τέτοιου είδους αρετή, που μπορούσε μια μέρα να μας οδηγήσει σ’ένα ιδιότυπο, κομμένο στα μέτρα της χώρας πολίτευμα; Όπου το κοινόν αίσθημα να συμπίπτει με κείνο των αρίστων. Τι έγινε η φύση που μαντεύουμε αλλά δεν τη βλέπουμε; Ο αέρας που ακούμε αλλά δεν τον εισπνέουμε;\nΚουράστηκα να τα λέω. Θα ‘θελα να μην είχα πια τίποτα να πω, αλλά πως, που νιώθω να ‘μαι ακόμη γεμάτος, φορτωμένος με τόνους ανέμων, τσουβάλια Ιουλίων, καλαθούνες ανθέων… τα μώβ ξεχειλίζουν. Τα σκούρα μου κόβουν τους αγκώνες. Πολλά γαιώδη μουλιάζουν τα ρούχα μου. Άλλα, ελαφρότερα, γίνονται στοές, ρόπτρα, γεφυράκια, τρούλοι. Ανάγκη να ξεφορτώσω. Πως όμως, που αυτά πλέον έγιναν στοιχεία του οργανισμού μου; Έτσι και τ’ άδειάσω, έσβησα.\nΣΑΝ ΝΑ ΞΑΝΟΙΞΕ ο καιρός. Παίρνω σιγά σιγά τον ανήφορο, κείνον με τις φαγωμένες, ανώμαλες πλάκες που μ’ αρέσει. Περπατώ βλέποντας χρόνους πολλούς πίσω από το κάλυμμα της συνήθειας. Ξέρω με κάθε λεπτομέρεια πώς και γιατί χτίστηκε το τοιχάκι της εκκλησίας έτσι σε τόσο ανισόπεδο έδαφος. Αναγνωρίζω την αρχική μορφή που πρέπει να είχε το σπίτι με τις τρεις κολόνες. Αποδίδω τη δέουσα βαρύτητα στη σημασία που έχει ένας τενεκές με ηλιοτρόπια στο κεφαλόσκαλο μιας εσωτερικής αυλής. Συνελόντι ειπείν, έχω γίνει ένας μικρός Παυσανίας των αισθήσεων και των αναλογιών τους στο πνεύμα, που πιότερο από τα μνημεία ενδιαφέρεται για κάτι δαφνώνες, απ’ αυτούς με τα δυνατά πράσινα πού, μόνον να τα θωρείς, σου στιλβώνουν μάτι μαζί και ψυχή. Και που του αρέσει γράφοντας -πρέπει να το προσθέσω κι αυτό -να μην ξύνει απλώς το χαρτί αλλά να σκάβει και ν’ ανακαλύπτει συνεχώς την Ελλάδα που προϋπάρχει μέσα του και που, αν ανταποκρίνεται στην πραγματικότητα, ολίγον ενδιαφέρει. Έχει τον καιρό ν’ ακολουθήσει η πραγματικότητα. Προηγουμένως, είναι ανάγκη να πλασθεί απ’ τη σκέψη. Μια σκέψη που, αν τη σπάσεις, η χούφτα σου θα γεμίσει από σπόρια συγκινήσεων, ευαισθησιών, ανατάσεων, δακρύων.\nΦτάνω τώρα στο μαντρότοιχο απ’ όπου ξεπροβέλνουν τα κεφάλια τους, λες και σηκώνονται στις μύτες των ποδιών τους, οι μανταρινιές, οι πορτοκαλιές, οι νεραντζιές. Λάμπουν και γυαλίζουν, με φρεσκοπλυμένο μάγουλο απ’ τη βροχή. Παράξενο μου φαίνεται κάθε φορά που το συλλογίζομαι ότι δε γνώριζαν οι Ίωνες τα εσπεριδοειδή -τόσο πολύ, πιστεύω, η σκέψη τους αναδίδει τη σπιρτάδα των κίτρων. Ιδού ένας ακόμη „κατ’ αναλογίαν“ συσχετισμός, που κάνει τούς περισσότερους να υψώνουν τα χέρια μπροστά σε κάθε ρήση ποιητική που δεν είναι γνώσεις από κρέας ωμό αλλά αίνιγμα σπινθηροβόλο, με τη λύση του μεταποιημένη σ’ ευωδιά. Σ’ αυτό το κεφάλαιο είμαι πολύ ευαίσθητος. Η ροπή μου καταντά διαστροφή. Κι όμως, πουθενά δε βρίσκω αισθητοποιημένη με τόση ενάργεια, την έννοια της αθωότητας όσο στα μυριστικά χόρτα. Όπως της καθαρότητας και της διαφάνειας σε μια λαμπερή νεροσταγόνα, ή του καθαρμού και της ψυχικής ασηψίας στον ασβέστη. Χωρίς τις ηθικές προεκτάσεις που έλαβαν εν συνεχεία, θα μου ήταν αδύνατο να κατοχυρώσω τη «λιγοσύνη» σαν κεφάλαιο πολύτιμο για το σύνολο, που να το μεταφέρω κατόπιν, με την ίδια ισχύ, στο άτομο. Άλλοι ας αναλώνονται κι ας περιορίζονται σε αυτά που υπάρχουν. Πού, βέβαια, είναι τα περισσότερά τους δεινά και τα καταγγέλνουν. Ας υπάρχει κι ένας που να διατηρεί το δικαίωμα να προσβλέπει σε αυτά που δεν υπάρχουν αλλά θα έπρεπε και θα μπορούσαν να υπάρχουν. Ο κόσμος των φυτών με γοήτευσε. Αείποτε μ’ εξέπληξε. Περισσότερο και από τον κόσμο των άστρων κατάφερνε να μου υποβάλλει το μυστήριο της ζωής. Αποπνέει ένα είδος αγιοσύνης, που δοκίμασα να το εκφράσω, ακόμη και με ανορθόδοξα μέσα, όταν αισθάνθηκα να είμαι αρκετά καθαρός στην ψυχή για να το αποπεφαθώ. Μετατρέποντας το φυτό από ουδέτερο σε θηλυκό, και θεωρώντας το σαν κόρη, περίπου, αγία ή θεά, ζωγράφισα, χωρίς να είμαι ζωγράφος, και μάλιστα σε πολλές παραλλαγές, μια θεά Φυτώ, που της έβαλα βυσσινιά δυνατά και χρυσά και φωτοστέφανο στο κεφάλι, με την ελπίδα να μπορεί δίπλα μου να ενσαρκώνει κείνον τον αέρα που έρχεται σαν από θαύμα μεσ’ απ’ τα έγκατα της γης και να υποκαταστήσει όσα και σαν ειδωλολάτρες και σαν χριστιανοί διακονήσαμε στο βωμό του Ποσειδώνα και της Παρθένου.\nΦΑΙΝΕΤΑΙ ΠΩΣ ΤΟ ΕΝΣΤΙΚΤΟ του γραφιά μέσα μου, του μανιακού πολέμιου της προχειρότητας μ’ έχουν μονοχνοτίσει. Φέρτε μου τον Θεό, θα συνεννοηθώ αμέσως. Με τους ανθρώπους είναι το δύσκολο. Καθώς γυρνάω στο σπίτι αργά για φαγητό, βρίσκω την κυρία Ευγενία να τα έχει όλα έτοιμα, σκεπασμένα, και να κάθεται με θρησκευτική προσήλωση μπροστά στο ραδιόφωνο. Βέβαια, το λόγο κάποιου πολιτικού αρχηγού ακούει μολονότι αμφιβάλλω αν καταλαβαίνει καλά. Κι όχι επειδή δεν έχει την απαιτούμενη μόρφωση· τουναντίον, επειδή ο λόγος δεν έχει την απαιτούμενη δομή τη στοιχειώδη. Άλλ’ αντ’ άλλων. Φτήνια και μακρηγορία χωρίς αντίκρισμα. Έτσι μου ‘ρχεται να της το κλείσω. Αν όχι να βγω στα μπαλκόνια να το φωνάξω: Τίποτε απ’ όλ’ αυτά που περιφέρουν, επί αιώνες τώρα, στα σχολεία, στις εκκλησίες, στις κομματικές συγκεντρώσεις, δεν παίρνει διαβατήριο για την ψυχή, αν προηγουμένως δεν έχει την οφειλόμενη θεώρηση από τα μέσα τα εκφραστικά. Οι νόμοι της τέχνης είναι και νόμοι της ζωής. Ο πολιτικός οφείλει να μη διαφέρει σαν αντίληψη απ’ τον καλλιτέχνη. Και στην αντίληψη τού καλλιτέχνη ο αγώνας για τη σωτηρία του ανθρώπου είναι αγώνας για την ορθή έκφραση, και τίποτε άλλο. Σε τέτοιο σημείο, που θα έλεγα ότι και οι πλέον αντίθετες τοποθετήσεις απέναντι στο ίδιο πρόβλημα εξισώνονται αν η εν τέχνη δικαίωση τους είναι του αυτού υψηλού βαθμού. Η ποιότητα στηρίζει τούς θεούς, κι είναι για να μην το ‘χουν κατανοήσει εγκαίρως οι Ιερείς που παιδεύεται άδικα η ανθρωπότητα.\nΤΟ ΜΟΝΟ ΠΡΑΓΜΑ που παίρνει μαζί του πεθαίνοντας ο άνθρωπος είναι το μικρό εκείνο μέρος της περιουσίας του που ίσα ίσα δεν ενδιαφέρει κανέναν άλλο. Κάτι λίγες αισθήσεις ή στιγμές· τρεις νότες κυμάτων, την ώρα που το μαλλί το παίρνει ο αέρας με τα γλυκά ψιθυρίσματα μες στο σκοτάδι, ολίγες μέντες από δυο κοντά κοντά βαλμένες ανάσες, ένα τραγούδι βαρύθυμο, σαν βράχος μαύρος, και το δάκρυ, το δάκρυ της μιας φοράς, το για πάντοτε. Όλα όσα, μ’ άλλα λόγια, κάνουν την αληθινή του φωτογραφία, την καταδικασμένη να χαθεί και να μην επαναληφθεί ποτέ.\nΑποδίδω μεγάλη σημασία σ’ αυτό το έσχατο του εαυτού μας αντίτυπο. Που, εάν συμβαίνει να διακρίνουμε πίσω του αφρισμένη τη θάλασσα ή λευκό το σπιτάκι, να προσπερνάμε, τάχατες οι ανώτεροι εμείς, παρά να γονυπετούμε και να κάνουμε το σταυρό μας με δέος. Ένα εικόνισμα είναι κι αυτό το πελαγίσιο κομμάτι που το ξύλο του έχει μαυρίσει από τους καπνούς παλαιών αγώνων αλλά που τ’ αγιωτικό του αναδίδει ακόμη Αναξίμανδρο. Μιλώ μ’ έναν φανατισμό που δεν είναι παρά σωφροσύνη στον κύβο. Να ‘σαι σκληρος απέναντι στο μέλλον σου μαρτυρεί πόσο τρυφερός είσαι ήδη απέναντι στα στοιχεία που κρυφά προσφέρεις για να το συνθέσουν. Αλλά ποιο μέλλον; Τίνος; Το απώτερο, το μετά κάθε ιδιώτη μέλλον, που αυτό είναι και το δημόσιο. Πάνω σε τέτοιου είδους λατρευτική στάση, φαντάζομαι θα ήταν δυνατόν να συμπέσουν οι κορυφαίοι της πολυθεΐας και οι άγιοι πάντες της χριστιανοσύνης. Με τον ίδιο τρόπο που σ’ένα πέτρινο, σχεδόν διάφανο ειδώλιο που λευκάζει κι αναδύεται από τα κύματα συμπίπτουν οι λιγοστές γραμμές της Πάρου ή της Σικίνου και οι πτυχές του μανδύα μιας αγίας Μαρίνας, η μιας Διαμάντως που εναποθέτει λουλούδια στον επιτάφιο. Περιμένω τον καλλιτέχνη -που όσο περνάν τα χρόνια τόσο λιγότερες πιθανότητες υπάρχουν ν’ αναφανεί-τον ικανό να στήσει, αποστραγγίζοντας όλο το απόθεμα του θυμητικού μας, το μνημείο στον «άγνωστο ιδιώτη». Όπως ως τώρα εστήσαμε σε κάθε γωνιά του τόπου μας κάποιο μνημείο στον «άγνωστο στρατιώτη». Θα πρέπει να βγαίνει από την κυανή και λευκή Μεγάλη του Γένους Σχολή και ν’ αντανακλά όλο φως πάνω στην πίσσα της Ευρώπης που θάβουμε σήμερα εν όψει μιας άλλης που μοιάζει να γεννιέται. Χωρίς διάκριση. Πάνω στους μέλανες δρυμούς, στα τέρατα της Chartres και του Duomo, τους Καρτέσιους και τους Καλβίνους, τους Κάντ και τους Μάρξ, τον Πάπα —Θεός σχωρέσει τους.\nΕΤΣΙ ΚΑΙ ΝΤΧΤΩΣΕΙ αρχινά η δική μου δεύτερη μέρα. Η πρώτη θέλει μπλάβα πέλαγα, η δεύτερη, τέσσερις τοίχους, χειρόγραφα και ποτό. Ένα μαύρο δαιμόνιο, μα όλο λευκότη στην ψυχή, με σκουντάει στον ώμο, συγκρατεί το χέρι μου: «Μη , όχι έτσι, αλλιώς», «Όχι έτσι, αλλιώς». Να μη βγει κακός λόγος από το στόμα μου, να μη βγει παράπονο. Αυτό θέλει. Κι άλλα μικρά δαιμόνια, παρόμοια, μου εμφανίζονται κατά καιρούς, κρατώντας εικόνες, χρωματιστά γυαλιά, χάρτινα βαπόρια φωταγωγημένα. Είναι φιλικά, μου γνέφουν κιόλας πότε πότε: «Μην ακούς», «Κάνε τη δουλειά σου», «Εδώ είμαστ’ εμείς». Μόνον άνωθεν το κουράγιο. Κι όχι πάντοτε. Είναι βραδιές όπου η στεναχώρια μόλις που χωράει, πάει να σπάσει τούς τοίχους. Μένω μόνος ώρες μπροστά σ’ένα τετράγωνο παράθυρο κομμένο επάνω στο σκοτάδι. Δεν περνάει ούτ’ ένας άνθρωπος. Πουθενά κανένα φως. Μόνον ο φάρος πέρα εκεί κατάμονος κι αυτός, πεισματικός, ολοένα πάνω στο τρία του και στο ένα του.\nΣτη μοναξιά υπάρχουν κι εκεί όπως μέσα στη γλώσσα, ιδιώματα. Το δικό μου πρέπει να ‘ναι της πλέον ακατοίκητης ερημονησίδας. Αλλιώς δεν εξηγείται πως τα λόγια μου, ενώ τα κατευθύνω στο κέντρο των ενδιαφερόντων του κόσμου, ηχούν απόμακρα ή χάνονται ολότελα. Τα φωνήεντά μου, τα «α» μου και τα «ε» μου, δε γίνεται φαίνεται να τα πιάσεις σε καμιά συχνότητα. Το πολύ ν’ ακούσεις κάτι σαν τραύλισμα κυμάτων επάνω στα βότσαλα. Παραμένω, έτσι ένας ιδιώτης απαρηγόρητος, που δεν καταφέρνει ν’ ανήκει πουθενά, σε καμιά κοινότητα, ούτε καν των ποιητών αφού τα σκάφη μας μήτε που συναντιούνται θά’λεγες, για τη χαρά έστω να σφυρίξει το ένα για να χαιρετίσει το άλλο. Φαίνεται ότι στην προσπάθειά μου να τους πλησιάσω, τα ρεύματα με παρασύρουν και με παν έξω από την περιφέρεια. Τουλάχιστον έτσι αν όχι τίποτε άλλο, επαληθεύεται κάποια γνησιότητα ή οχι; Πως να κρίνεις. Η φουρτούνα που περιγράφεις δεν είναι ποτέ η φουρτούνα που αντιμετωπίζει πραγματικά ο ναυτικός. Πρέπει το «σκόρτσο» να το αντιμετωπίζεις και στην έκφραση. Έτσι πρέπει να κρίνεις. Ένα μαύρο δαιμόνιο, μα όλο λευκότη στην ψυχή, με σκουντάει. Κι άλλα πολλά, μικρά, μου παραστέκουν. Έτσι γλυκιά, έτσι όμορφη, πώς έγινε η ζωή; Όλο τη βλασφημούν κι όλο αρπάζονται απάνω της οι άνθρωποι. Γαλήνιοι παραμένουν οι τάφοι και ο χρόνος άδηλος.\nΚλαίω με δάκρυα που γυαλίζουν κάπου αλλού, μακριά, σ’ ένα χώρο κατοικημένο από\nπλάσματα υπέροχα, που ίπτανται λίγο πιο πάνω από την ίσαλο του θανάτου. Ποιος είμαι; Ποιος υπήρξα; Νιώθω να μ’ έχει αρπάξει μια φυλλωσιά θάλασσας, όλο ευδαιμονία και οδύνη, σαν να ‘ναι λιωμένος κι αποχριστιανωμένος Πλωτίνος. Ορθάνοιχτα όκια με παρακολουθούν από παντού. Τρέμουν, τρίζουν τα κατάρτια και οι μορφές των αγίων. Πως βγήκα μέσ’ από τη δυστυχία; Ποιος άδει; Τι είναι αυτά τα δυνατά κίτρινα και κόκκινα και τα κομμάτια του τοίχου με τον ασβέστη; Α ναι, είμαι το παρελθόν των δακρύων ίσως γι’αυτό να μ’ αναγνωρίζουν. Ίσως γι’αυτό ν’άρμυρίζω. Υπήρξα κάποτε, αυτό είναι αλήθεια. Τρέμουν, τρίζουν τα δαιμόνια. Δῆλον δὲ ὅτι δεῖ καὶ τοῖς ἄλλοις δαίμοσι τούτους ἀρμόσαι εἴπερ δεῖ φύσιν εἶναι καὶ οὐσίαν μίαν καθὸ δαίμονες δαιμόνων, εἰ μὴ κοινὸν ὄνομα ἔξουσι μόνον. \n Εἶναι κομμάτι ἀπὸ τὸν Πλωτίνο, „Περὶ ἔρωτος“, Ἐννεὰς Γ/, 3,5 (50): Ἀλλὰ τί δὴ χρὴ λέγειν περὶ τοῦ Ἔρωτος καὶ τῆς λεγομένης γενέσεως αὐτοῦ; Δηλον δὴ ὅτι δεῖ λαβεῖν τὶς ἡ Πενία καὶ τὶς ὁ Πόρος, , καὶ πὼς ἀρμόσουσιν οὗτοι γονεῖς εἶναι αὐτώι. Δῆλον δὲ ὅτι δεῖ καὶ τοῖς ἄλλοις δαίμοσι τούτους ἀρμόσαι εἶπερ δεῖ φύσιν εἶναι καὶ οὐσίαν μίαν καθὸ δαίμονες δαιμόνων, εἰ μὴ κοινὸν ὄνομα ἔξουσι μόνον.\nΜετάφραση: Αλλά τι πρέπει να πούμε σχετικά με τον Έρωτα και για τα όσα λέγονται για τη γέννηση του; Είναι φανερό ότι πρέπει να διαπιστώσουμε ποιος είναι ο Πόρος και ποια η Πενία και κατά πόσον αυτοί ταιριάζουν σαν γονείς του. Και είναι φανερό ότι αυτοί (οι ιδιότητές τους) πρέπει να ταιριάζουν και στους άλλους δαίμονες, διότι οι δαίμονες αυτοί καθ‘ αυτοί πρέπει να έχουν την ίδια φύση και την ίδια ουσία και όχι μόνο ένα κοινό όνομα.\n Σύμφωνα με την ελληνική μυθολογία ο Έρωτας ήταν παιδί του Πόρου (= δρόμος,\nπλούτος, περιουσία ) και της ά-πορης Πενίας (= φτώχεια). Βλέπε: Πλάτων, Συμπόσιον, 203b\nPrevious Διονύσης Σιμόπουλος: Να γίνετε «ερασιτέχνες» σε οτιδήποτε κι αν κάνετε\nNext Η ευφυΐα είναι «χειροποίητη»


Αδυνάτισμα - BeBeautiful: Κέντρα Αισθητικής, Spa και ομορφιάς στον Άγιο Δημήτριο | Αποτριχωση laser ipl, cavitation\nJetSpa: Το Φως και το Χρώμα στην υπηρεσία της ομορφιάς σας.\nΣτο JetSpa εφαρμόζονται ταυτόχρονα υδρομασάζ, αρωματοθεραπεία, χρωμοθεραπεία και οζονοθεραπεία που αναζωογονούν τόσο το σώμα όσο και το πνεύμα, ενώ παράλληλα προσφέρουν μια μοναδική γενικότερη αίσθηση ευφορίας.\nMία από τις πιο δημοφιλείς και αποτελεσματικές μεθόδους για αδυνάτισμα.\nΜισή ώρα απόλαυσης είναι αρκετή για να χαρίσει υγεία και ευεξία και ταυτόχρονα να κάνει λιποδιάλυση και καταπολέμηση της κυτταρίτιδας.\nCell Heat Action\nΠρόκειται για θερμοθεραπεία με την οποία δημιουργείται υπεραιμία, με βασικό στόχο τη διάσπαση των λιποκυττάρων, την αύξηση της αιματικής ροής και την οξυγόνωση των ιστών, που οδηγούν στην απώλεια βάρους και πόντων. Ενεργοποιεί τον μεταβολισμό, αυξάνοντας την θερμοκρασία του σώματος, ενώ με την εφίδρωση που δημιουργεί βοηθάει στην αποβολή των τοξινών και των άχρηστων ουσιών από τον οργανισμό\nΈχει υπολογιστεί ότι για κάθε ένα βαθμό Κελσίου που ανεβαίνει η θερμοκρασία του σώματός μας αυξάνεται κατά 14% ο βασικός μεταβολισμός. Το Cell Heat Action εφαρμόζεται ολικά ή τοπικά ανάλογα με το που εντοπίζεται το πρόβλημα.\nΕνδείκνυται για το ξεκίνημα ενός προγράμματος αδυνατίσματος Για μέγιστη αποτελεσματικότητα συνδυάζεται ιδανικά με τη θεραπεία Presso.\nALR – Antitoxing Lymphatic Release\nTo ALR αποτελεί ιδανική θεραπείαλεμφικής αποσυμφόρησης και αντιοιδηματικήςδράσης.\nOι μικροπιέσεις (με αέρα) που δημιουργεί βοηθούν στην ενεργοποίηση του μεταβολισμού, στην αύξηση των καύσεων και στην καταπολέμηση της κυτταρίτιδας. Η αίσθηση που δημιουργεί μετα το πέρας της θεραπείας είναι μοναδική, αφού νιώθουμε ξεκούραση και σωματικήευεξία.\nΟι πιέσεις γίνονται σε συγκεκριμένα σημεία του σώματος προκειμένου να ενεργοποιηθεί η κυκλοφορία της λέμφου. Η λέμφος «ξεμπλοκάρει» και οι τοξίνες αποβάλλονται πιο εύκολα.


Lady Gaga και Donatella Versace συνεργάζονται για μια collection με φιλανθρωπικό χαρακτήρα! | FanariPress Lady Gaga και Donatella Versace συνεργάζονται για μια collection με φιλανθρωπικό χαρακτήρα! – FanariPress\nΑρχική Gossip Lady Gaga και Donatella Versace συνεργάζονται για μια collection με φιλανθρωπικό χαρακτήρα!\nΜια συνεργασία με πολύ νόημα που θα εντυπωσιάσει έκανα η Lady Gaga με την Donatella Versace.\nΟι δυο κυρίες ένωσαν τις δυνάμεις τους σε μια κολεξιόν φιλανθρωπικού χαρακτήρα, για να γιορτάσουν τόσο το Pride όσο και την δέκατη επέτειο του album της Gaga: Born This Way.\nΗ συγκεκριμένη συλλογή είναι αφιερωμένη στην υποστήριξη ψυχικής υγείας για τους νέους και το πρώτο μισό της συνεργασίας τους αποτελείται από ένα ειδικά σχεδιασμένο t-shirt και μπερέ, που ταιριάζει με αποχρώσεις του ουράνιου τόξου και το εμβληματικό λογότυπο Medusa του σπιτιού.\nΑυτό όμως που περιμένουν όλοι είναι το αντίγραφο του εμβληματικού Versace jacket που φορούσε η Gaga στην global tour του άλμπουμ της. Με τους αιχμηρούς ώμους και το μεταλλικό πλέγμα, το κομμάτι ξεχώριζε και άφησε εποχή! Η νέα λοιπόν έκδοση, η οποία χρειάστηκε 400 ώρες για να φτιαχτεί με το χέρι στο ατελιέ του Versace στο Μιλάνο, υπόσχεται να είναι τόσο εντυπωσιακή όσο η αρχική.\nΕπόμενο άρθροΣύσκεψη στο Μαξίμου για τέσσερις νέες φρεγάτες


ΦΟΒΕΡΟ ΘΑΥΜΑ ΣΤΙΣ 14 ΙΑΝΟΥΑΡΙΟΥ 2018!!!ΕΤΟΙΜΟΘΑΝΑΤΗ ΦΑΝΑΤΙΚΗ ΜΟΥΣΟΥΛΜΑΝΑ ΠΟΥ ΜΙΣΟΥΣΕ ΤΟΥΣ ΧΡΙΣΤΙΑΝΟΥΣ ΠΡΟΣΕΥΧΗΘΗΚΕ ΣΤΟΝ ΧΡΙΣΤΟ ΚΑΙ ΘΕΡΑΠΕΥΤΗΚΕ!!![ΒΙΝΤΕΟ]ΕΛΛΗΝΙΚΟΙ ΥΠΟΤΙΤΛΟΙ!!! - Volcano Times Magazine\nHome / ΚΟΣΜΟΣ / ΠΕΡΙΕΡΓΑ / ΦΟΒΕΡΟ ΘΑΥΜΑ ΣΤΙΣ 14 ΙΑΝΟΥΑΡΙΟΥ 2018!!!ΕΤΟΙΜΟΘΑΝΑΤΗ ΦΑΝΑΤΙΚΗ ΜΟΥΣΟΥΛΜΑΝΑ ΠΟΥ ΜΙΣΟΥΣΕ ΤΟΥΣ ΧΡΙΣΤΙΑΝΟΥΣ ΠΡΟΣΕΥΧΗΘΗΚΕ ΣΤΟΝ ΧΡΙΣΤΟ ΚΑΙ ΘΕΡΑΠΕΥΤΗΚΕ!!![ΒΙΝΤΕΟ]ΕΛΛΗΝΙΚΟΙ ΥΠΟΤΙΤΛΟΙ!!!\nΦΟΒΕΡΟ ΘΑΥΜΑ ΣΤΙΣ 14 ΙΑΝΟΥΑΡΙΟΥ 2018!!!ΕΤΟΙΜΟΘΑΝΑΤΗ ΦΑΝΑΤΙΚΗ ΜΟΥΣΟΥΛΜΑΝΑ ΠΟΥ ΜΙΣΟΥΣΕ ΤΟΥΣ ΧΡΙΣΤΙΑΝΟΥΣ ΠΡΟΣΕΥΧΗΘΗΚΕ ΣΤΟΝ ΧΡΙΣΤΟ ΚΑΙ ΘΕΡΑΠΕΥΤΗΚΕ!!![ΒΙΝΤΕΟ]ΕΛΛΗΝΙΚΟΙ ΥΠΟΤΙΤΛΟΙ!!!


© Unsplash/Sebastian Scholz (Nuki)\nΚαθημερινά κυκλοφορούν εκατοντάδες smart συσκευές που μερικές φορές είναι δύσκολο να ξεχωρίσεις ποιες πραγματικά χρειάζεσαι και ποιες όχι. Γι’ αυτό συλλέξαμε τις καλύτερες συσκευές για να φτιάξεις το δικό σου «έξυπνο σπίτι», αλλά και συμβουλές για να επενδύσεις σωστά στα gadgets που θα κάνουν λίγο πιο εύκολη τη ζωή σου.\nΑρχικά, καλό θα ήταν να ξεκινήσεις σταδιακά τη μεταμόρφωση του σπιτιού σου σε hi-tech παράδεισο κι αυτό για να μην σου κοστίσει μονομιάς μια μικρή περιουσία. Τι σημαίνει αυτό στην πράξη; Ότι μπορείς πρώτα ν’ επενδύσεις σε οικονομικές συσκευές, όπως ένα έξυπνο ηχείο ή έξυπνες λάμπες.\nΣτη συνέχεια, θα πρέπει να διαλέξεις ομάδα. Ανήκεις στην ομάδα Alexa, Google ή Apple; Όπως συμβαίνει με τα Windows και τα Mac της Apple ή τα iPhone και τα Android, το ίδιο συμβαίνει και με τις έξυπνες συσκευές για το σπίτι. Θα πρέπει να διαλέξεις την προσωπική σου «βοηθό» και αυτό να το κάνεις έχοντας πάντα στο νου εάν οι συσκευές που ήδη διαθέτεις μπορούν να συνδεθούν με το ηχείο που είσαι έτοιμος ν’ αγοράσεις.\nΤέλος, θα σε συμβουλεύαμε να εμπιστευτείς τους ειδικούς στην εγκατάσταση ορισμένων συσκευών όπως είναι για παράδειγμα ένας θερμοστάτης ή μια κάμερα ασφαλείας, εκτός κι εάν είσαι ηλεκτρολόγος και μπορείς να τα συνδέσεις μόνος σου.\nΟι καλύτερες συσκευές για ένα «έξυπνο σπίτι»\nΤο Nest Thermostat E είναι η οικονομικότερη εκδοχή του Google Nest και αυτό μπορεί να ρυθμίζει τη θερμοκρασία του σπιτιού σου απ’ το smartphone/tablet σου μέσω της εφαρμογής Nest. Είναι σχεδιασμένο έτσι ώστε να «χάνεται» στον τοίχο με την σχεδόν «θολωμένη» οθόνη του, η οποία διαβάζεται καλύτερα όταν πλησιάσει κανείς αρκετά κοντά.\nΜε την εφαρμογή της συσκευής σου μπορείς να ελέγξεις ασύρματα των φωτισμό στον χώρο σου, ακόμα και σε ολόκληρο το σπίτι! Μπορείς να διαλέξεις και να αποθηκεύσεις τις προτιμήσεις φωτισμού ανάλογα με την διάθεσή σου, ή να επιλέξεις προεπιλογές όπως χαλάρωση, διάβασμα, διασκέδαση. Με την βοήθεια της εφαρμογής μπορείς να ελέγχεις τον φωτισμό και όταν βρίσκεσαι εκτός σπιτιού, ακόμα και ως ξυπνητήρι για να ξυπνάς ευχάριστα! Η εφαρμογή είναι συμβατή με λειτουργικό Apple και Android, που διατίθενται δωρεάν.\nΕίναι το best seller της Amazon παγκοσμίως. Το ηχείο που συνδέεται με την Alexa και εκτελεί όλες τις εντολές που μπορεί να του δώσεις. Μπορεί να παίξει μουσική, να διαβάσει ειδήσεις, να βάλει την αγαπημένη σου ταινία, να ανοίξει και να κλείσει τα φώτα. Είναι το gadget που δεν ήξερες ότι χρειάζεσαι στη ζωή σου!\nΗ νέα Ring κάμερα ασφαλείας με καταγραφή βίντεο υψηλής ευκρίνειας και νυχτερινή όραση, ανίχνευση κίνησης και καταγραφή ομιλίας είναι η ιδανική για όλους τους χώρους του σπιτιού σου, καθώς μπορείς να τη μεταφέρεις (ακόμη και σε εξωτερικούς χώρους, μιας και είναι αδιάβροχη) οπουδήποτε. Παράλληλα, δεν χρειάζεται να ανησυχείς για τη φόρτιση της, καθώς έρχεται με επαναφορτιζόμενες μπαταρίες.\nΤο Google Home White είναι ο προσωπικός σου βοηθός στο σπίτι, σε όποιο δωμάτιο κι εάν βρίσκεσαι. Απαντάει σε φωνητικές εντολές που υπαγορεύονται στα αγγλικά και μπορείς απλά να ξεκινήσεις την ερώτηση σου με ένα απλό «Ok Google». Μπορείς να ελέγξεις μέσω αυτού το έξυπνο σπίτι σου, αλλά και να του κάνεις διάφορες ερωτήσεις που σε απασχολούν καθημερινά.\nΈνας έξυπνος διακόπτης που σου επιτρέπει να επιβλέπεις και να διαχειρίζεσαι τον φωτισμό των έξυπνων λαμπτηρών σου ή ακόμα και το άνοιγμα ή το σβήσιμο τους με το πάτημα ενός κουμπιού. Το μόνο που έχεις να κάνεις είναι να συνδέσεις τον διακόπτη με την συσκευή Philips Hue Bridge, ο οποίος είναι συμβατός με το Apple HomeKit. Ταυτόχρονα μπορείς να αυξομειώσεις την θερμοκρασία στον έξυπνο θερμοστάτη σου.\nΤέλος, από ένα έξυπνο σπίτι δεν θα μπορούσε να λείπει και μια «έξυπνη» σκούπα σαν τη Dyson’s 360 Heurist ή σαν κι αυτές που έχουμε ήδη παρουσιάσει σε διαφορετικό άρθρο.\nPrevious articleΤο νέο επαναστατικό άρωμα «Tom Ford Black Orchid»!\nNext article5 τρόποι για να τονώσεις το ανοσοποιητικό σου σύστημα


Αποθέωσαν τον Σλούκα οι φίλοι του Παναθηναϊκού – Arouraios.gr – Ειδήσεις\nΑποθέωσαν τον Σλούκα οι φίλοι του Παναθηναϊκού\nΤο επικείμενο ενδιαφέρον του Παναθηναϊκού για την απόκτησή του το επόμενο καλοκαίρι έχει «ζεστάνει» τους φίλους του «τριφυλλιού» οι οποίοι επιφύλαξαν θερμή υποδοχή στον Κώστα Σλούκα και τον χειροκρότησαν κατά τη διάρκεια της απονομής των μεταλλίων από τον Δημήτρη Γιαννακόπουλο για τη δεύτερη θέση στο τουρνουά «Παύλος Γιαννακόπουλος».\nΘυμίζουμε πως ο ίδιος είχε δηλώσει σχετικά πως «ο κόσμος του Παναθηναϊκού σέβεται και χαίρομαι γι’ αυτό όμως είμαι καλά στην ομάδα μου». Σε κάθε περίπτωση, οι φίλοι του «τριφυλλιού» συνεχίζουν το… ψηστήρι με τον τρόπο τους.


Έφυγε από τη ζωή ο Γιώργος Χατζηγιαννάκης, πατριάρχης της ελληνικής γαστρονομίας – eatNdo\nΟ δίκαιος τίτλος του πατριάρχη της ελληνική γαστρονομίας που του είχε αποδοθεί εδώ και χρόνια, αφού κατάφερε να κάνει γνωστά στην υφήλιο και να αναδείξει τη μοναδικότητα των λίγων μα εκλεκτών σαντορινιών προϊόντων, δεν τον έβρισκε σύμφωνο, αφού ήταν ένας ιδιαίτερα ταπεινός και ξεχωριστός άνθρωπος. Όταν το 1986 άνοιξε μαζί με τη σύζυγο του Έβελυν, το εστιατόριο Σελήνη στην Καλντέρα, δεν θέλησε να ακολουθήσει τον εύκολο δρόμο. Η ξενομανία είχε κυριαρχήσει τις κουζίνες των ελληνικών εστιατορίων, με τα ντόπια προϊόντα και συνταγές να βρίσκονται στο περιθώριο. Στη Σαντορίνη βρήκε τον δικό του παράδεισο. Το ντοματάκι, η φάβα και η κάπαρη, αλλά και η λευκή μελιτζάνα και το χλωροτύρι και βέβαια το κρασί ήταν η ανακάλυψη του! Βρήκε νοικοκυρές, παλιές συνταγές, πειραματίσθηκε πολύ και στην αρχή της λειτουργίας της Σελήνης του, είχε δυο καταλόγους: Έναν για τους ξένους με ελληνικό φαγητό και έναν άλλο για τους έλληνες με πιάτα από τη διεθνή κουζίνα. Δεν καταδεχόντουσαν να φάνε φάβα…\nΕίδαμε τον “Ένοχο” με τον Τζέικ Γκίλενχαλ που “σαρώνει” στο Netflix\nPremier: Lamda Hellix investment a vote of confidence in Greece’s digital transformation


FITNESS NEWS ΥΓΕΙΑ-ΔΙΑΤΡΟΦΗ-ΓΥΜΝΑΣΤΙΚΗ: 9 Νοε 2012\nΑσυνήθιστοι συνδυασμοί τροφών υψηλής διατροφικής αξίας\nΟ συνδυασμός των τροφών είναι σημαντικός για την ενίσχυση του οργανισμού με όλα τα απαραίτητα θρεπτικά συστατικά. Σε κάθε γεύμα θα πρέπει να συνδυάζετε τροφές που περιέχουν πρωτεΐνη, λίπη και υδατάνθρακες ώστε τα γεύματα να είναι πλήρη και ο οργανισμός να λαμβάνει όσο το δυνατόν, τα περισσότερα θρεπτικά συστατικά.\nΟ πιο γνωστός συνδυασμός για το πρωινό για παράδειγμα είναι το ημιαποβουτυρωμένο γάλα με τα δημητριακά πρωινού ολικής αλέσεως ή το τοστ με μαύρο ψωμί, τυρί μειωμένων λιπαρών και γαλοπούλα. Όποιο από τα δύο γεύματα κι αν επιλέξετε, ενισχύετε τον οργανισμό σας με μάκρο και μικροθρεπτικά συστατικά.\nΥπάρχουν όμως και άλλοι συνδυασμοί γευμάτων που μπορείτε να επιλέξετε, οι οποίοι είναι λιγότερο συνηθισμένοι, αλλά υψηλής διατροφικής αξίας, όπως για παράδειγμα ο χυμός με τα δημητριακά πρωινού ολικής αλέσεως. Για εκείνους που δεν καταναλώνουν γάλα ή γιαούρτι, το πρωινό τους μπορεί να περιλαμβάνει δημητριακά πρωινού ολικής αλέσεως, συνοδευμένα από ένα ποτήρι φυσικό χυμό.\nΑν τα δημητριακά περιέχουν και αποξηραμένα φρούτα, τότε το αποτέλεσμα είναι ακόμη πιο γευστικό. Ο συνδυασμός αυτός αποτελεί επιλογή με μεγάλη διατροφική αξία, αφού προσδίδει στον οργανισμό μια πληθώρα βιταμινών και μετάλλων, ενώ περιέχει υδατάνθρακες που είναι απαραίτητοι για το ξεκίνημα της ημέρας.\nΕπίσης, η ολική άλεση παρέχει τις απαραίτητες φυτικές ίνες που αυξάνουν τον κορεσμό και βοηθούν στην καλύτερη λειτουργία του εντέρου, ενώ διατηρεί και πολύτιμες βιταμίνες όπως θειαμίνη και βιταμίνη Β6 που βρίσκονται στο φλοιό. Κάποιες κατηγορίες δημητριακών πρωινού ολικής αλέσεως, που περιέχουν αποξηραμένα φρούτα είναι πιο πλούσιες σε αντιοξειδωτικά, που θωρακίζουν τον οργανισμό ενάντια στις ελεύθερες ρίζες και προστατεύουν από το οξειδωτικό στρες.\nΈνας ακόμη ασυνήθιστος γευστικός συνδυασμός για το πρωινό είναι γιαούρτι με κομμένα φρέσκα φρούτα και δημητριακά πρωινού. Πολλοί συνηθίζουν να συνοδεύουν το γιαούρτι με φρούτα ή με δημητριακά, αλλά όχι και με τα δύο. Ο συνδυασμός όμως και των τριών αυτών συστατικών είναι εξαιρετικός και πάρα πολύ θρεπτικός.\nΤο γιαούρτι, πέρα από το ασβέστιο, είναι σημαντικό για τη φυσιολογική λειτουργία του εντέρου καθώς περιέχει προβιοτικά. Συνδυαστικά με τα φρούτα και τα δημητριακά πρωινού ολικής αλέσεως το αποτέλεσμα είναι ακόμη καλύτερο.\nΈνας ακόμη, άγνωστος για πολλούς, συνδυασμός τροφών είναι τα όσπρια με δημητριακά (ψωμί, ζυμαρικά ή ρύζι), όπως π.χ. το φακόρυζο ή τα ρεβίθια με ρύζι. Η πρωτεΐνη των οσπρίων και των δημητριακών είναι χαμηλής βιολογικής αξίας, συγκριτικά με την πρωτεΐνη ζωικής προέλευσης.\nΩστόσο, τα αμινοξέα της πρωτεΐνης των δημητριακών αλληλοσυμπληρώνονται με τα αμινοξεά της πρωτεΐνης των οσπρίων. Έτσι, ο συνδυασμός οσπρίων και δημητριακών αυξάνει τη βιολογική αξία της πρωτεΐνης και την κάνει ισάξια με τη ζωική. Από ένα τέτοιο γεύμα μπορούν να επωφεληθούν ιδιαίτερα οι αυστηρά φυτοφάγοι, οι οποίοι δεν προσλαμβάνουν από κάποια άλλη πηγή τη ζωική πρωτεΐνη.\nΔοκιμάστε επίσης να βάλετε ρόδι σε μια σαλάτα με σπανάκι ή με φακές. Θα έχετε ακούσει ότι τόσο οι φακές όσο και το σπανάκι είναι πλούσια σε σίδηρο! Ο σίδηρος αυτός όμως είναι σε μια μορφή που δεν απορροφάται το ίδιο καλά όπως του κρέατος για παράδειγμα. Το ρόδι, όπως και άλλα φρούτα, δημιουργούν το απαραίτητο όξινο περιβάλλον για το σίδηρο φυτικής προέλευσης να απορροφηθεί σε μεγαλύτερο ποσοστό.\nΓενικά φροντίστε κάθε γεύμα σας να περιλαμβάνει τρόφιμα από όλες τις ομάδες τροφίμων, προκειμένου να προσλάβετε όλα τα απαραίτητα θρεπτικά συστατικά, αποφύγετε τις μονοφαγικές δίαιτες και τον αποκλεισμό ολόκληρης ομάδας τροφίμων.\nΒάλτε φαντασία για το πιάτο σας, συνδυάστε χρώματα, μυρωδιές και γεύσεις. Ο οργανισμός χρειάζεται ποικιλία για να τραφεί επαρκώς και η φαντασία μας επίσης...


βίντεο που παίχτηκε στην εναρκτήρια εκδήλωση Με την έγκριση των προσυνδιασκεψιακών θέσεων και την εκλογή του νέου πανελλαδικού Καθοδηγητικού Οργάνου, ολοκληρώθηκαν οι εργασίες της 8ης Συνδιάσκεψης της οργάνωσής μας. Η διαδικασία που διήρκησε τρεις ημέρες (24-25-26 Απρίλη) ήταν ιδιαίτερα μαζική και ζωντανή και περιελάμβανε την εναρκτήρια εισηγητική εκδήλωση, καθώς και ένα διήμερο εσωτερικής συζήτησης και\nΣυμβολή στην οικοδόμηση μετώπου αντίστασης και πάλης Δημοσιεύουμε μερικά αποσπάσματα από την κεντρική εισήγηση προς την 8η Συνδιάσκεψη, που έγινε από τον σ. Αντρέα Βογιατζόγλου στην εναρκτήρια εκδήλωση που πραγματοποιήθηκε την Παρασκευή 24 Απριλίου στην ΑΣΟΕΕ. Στην πρώτη προσυνδιασκεψιακή διαδικασία, που μας πήγε εντός προγράμματος μέχρι τέλος Νοέμβρη, επικεντρωθήκαμε στα αλληλένδετα βασικά ζητήματα της\nΞεκίνησαν οι εργασίες της 8ης Συνδιάσκεψης\nΞεκίνησαν, χθες Παρασκευή 25/4 στην γεμάτη αίθουσα Αντωνιάδη της ΑΣΟΕΕ, οι εργασίες της 8ης Συνδιάσκεψης του ΚΚΕ(μ-λ) με την ανοιχτή κεντρική πολιτική εκδήλωση όπου παραβρέθηκαν αντιπροσωπείες από το Μ-Λ ΚΚΕ, το ΝΑΡ και το ΕΚΚΕ. Εκ μέρους του Μ-Λ ΚΚΕ χαιρετισμό απηύθυνε ο Αντώνης Παπαδόπουλος, από το ΝΑΡ ο Παύλος Αντωνόπουλος και από το ΕΚΚΕ\nΣτις 24, 25 και 26 Απριλίου 2015 θα πραγματοποιηθεί στην Αθήνα η 8η Συνδιάσκεψη του ΚΚΕ(μ-λ). Η 8η Συνδιάσκεψη πραγματοποιείται σε μια περίοδο ιδιαίτερα επικίνδυνη για τους λαούς. Η παρατεταμένη και συνολική κρίση αναπαραγωγής του συστήματος και η παρόξυνση των ιμπεριαλιστικών ανταγωνισμών αποτελεί εγγύηση για ακόμα χειρότερες εξελίξεις ενάντια στους λαούς και το προλεταριάτο\nΤην Κυριακή 5/4 πραγματοποιήθηκε η εκδήλωση του ΚΚΕ(μ-λ) στα Τρίκαλα για τις θέσεις μας για τη διεθνή και εσωτερική πολιτική κατάσταση και τι καθήκοντα μπαίνουν για το λαϊκό και το εργατικό κίνημα. Στην εκδήλωση, που εισηγήθηκε ο Κώστας Μπεκιάρης, παραβρέθηκαν δεκάδες φίλοι της οργάνωσης από την πόλη μας και τις γύρω περιοχές. Εισηγητικά τέθηκαν τα\nΗράκλειο Με ιδιαίτερο ενδιαφέρον παρακολούθησαν και συμμετείχαν στη συζήτηση οι φίλοι και σύντροφοι της κομματικής οργάνωσης Ηρακλείου του ΚΚΕ(μ-λ) που πραγματοποιήθηκε την Τετάρτη 1 Απρίλη στην αίθουσα του Εργατικού Κέντρου. Η συζήτηση επικεντρώθηκε στην ανάδειξη του πολιτικού στίγματος που υπερασπίζεται η οργάνωση εδώ και δεκαετίες και στην εξειδίκευσή του στις σημερινές συνθήκες μέσα και από\nΜε επιτυχία και με μεγάλη συμμετοχή του κόσμου, πραγματοποιήθηκε η εκδήλωση του ΚΚΕ(μ-λ), την Παρασκευή 27 Μαρτίου στη Λάρισα. Με αφορμή την επερχόμενη 8η συνδιάσκεψη, η οργάνωση της Λάρισας, κάλεσε συναγωνιστές και φίλους, για να ακούσουν τις θέσεις της οργάνωσης αλλά και να συζητήσουν. Στο άνοιγμα από τη μεριά του ΚΚΕ(μ-λ) τέθηκαν οι εξελίξεις σε\nΠραγματοποιήθηκε την Τετάρτη το βράδυ η πολιτική εκδήλωση που διοργάνωσε η κομματική οργάνωση Θεσσαλονίκης του ΚΚΕ(μ-λ), στο κτίριο της ΕΔΟΘ, ενόψει της 8ης συνδιάσκεψης. Κεντρικοί ομιλητές ήταν ο Δ.Παυλίδης και ο Κ.Καμαρέτσος, οι οποίοι παρουσίασαν τις εκτιμήσεις της οργάνωσης για τις τρέχουσες πολιτικές εξελίξεις και τα βασικά ζητήματα που περιέχονται στις θέσεις για την συνδιάσκεψη.\nΗ κ.ο. Χανίων του ΚΚΕ(μ-λ) απευθύνει κάλεσμα σε κάθε αγωνιστή του αριστερού κομμουνιστικού κινήματος της πόλης, σε κάθε δημοκράτη και άνθρωπο της δουλειάς και του μόχθου, στην εκδήλωση – συζήτηση την Παρασκευή 3 Απρίλη στις 7.30μ.μ. στο Εργατικό Κέντρο Χανίων, που γίνεται στο πλαίσιο κύκλου εκδηλώσεων πανελλαδικά, ενόψει της 8ης συνδιάσκεψης της οργάνωσης. Το ΚΚΕ(μ-λ)


Artisan Hair & Beauty Studio, Παλαιών Πατρών Γερμανού 24, Θεσσαλονίκη, Θεσσαλονίκη - Κέντρο, Θεσσαλονίκη: τιμές,ωράρια. | Funkmartini\nΠαλαιών Πατρών Γερμανού, 24 - 546 22 Θεσσαλονίκη\nBrazilian keratin treatment express - nano keratin system. Kyana the queen of all keratins. Θεραπεία βαθιάς λείανσης & ισιώματος περιέχει φυσικές πρωτεΐνες Κερατίνης οι οποίες αναδομούν , αποκαθιστούν και τρέφουν τα μαλλιά χάρη στο πλούσιο περιεχόμενο φυσικών συστατικών. Η τιμή διαμορφώνεται ανάλογα με το μήκος και την πυκνότητα των μαλλιών. Η διάρκεια είναι 1,5 με 2 μήνες διατηρώντας τα με το ειδικό σαμπουάν.\nΗ τιμή είναι αρχική για ρίζα και κυμαίνεται ανάλογα με το μήκος εφαρμογής που θέλεται.\n+2 Ευρώ για γαλλικό\nColore Art - design / painting / dombre\nGel και γαλλικό\nΞανθιστική igora με fibreplex. Η τιμή είναι αρχική για ρίζα και κυμαίνεται ανάλογα με το μήκος εφαρμογής που θέλεται.\n1 Ευρώ / 2 τούφες. Μόνο η εφαρμογή\nextension βλεφαρίδες μόνιμες\nΑπολέπιση τριχωτού και ενυδάτωση με αιθέρια έλαια.\nΗ υπηρεσία είναι για την εφαρμογή της τρέσσας\nΗμιμόνιμο ποδιών γαλλικό\nΚούρεμα και πιστολάκι ίσιωμα\nΜανικιούρ ημιμόνιμο και πιστολάκι ίσιωμα και θεραπεία με έλαια\nΗ υπηρεσία δεν περιλαμβάνει λούσιμο\nΣυντήρηση 3D extension ( εντός 1 μήνα)\nΤέλειο αποτέλεσμα και φιλική εξυπηρέτηση!\nΟλα τελεια, οπως παντα\nΚαθαρισμός ψαλίδας, Πιστολάκι ίσιωμα\nΌμορφος, χαλαρωτικός και υπέροχα διακοσμημένος χώρος. Άψογη δουλειά, σούπερ εξυπηρέτηση από τα κορίτσια με αποτέλεσμα που ΑΞΙΖΕΙ. Έμεινα πλήρως ικανοποιημένη από τις υπηρεσίες και σίγουρα θα το ξαναπροτιμήσω. Το προτείνω ανεπιφύλακτα!\nΚομμωτής/ -τρια στυλίστας\nΘεραπείες χεριών σε Θεσσαλονίκη σε Θεσσαλονίκη - Κέντρο\nΘεραπείες χεριών σε Θεσσαλονίκη


ΠΑΙΔΕΙΑ – Μάνος Δανέζης\nΕ. Δανέζης: “Εκπαιδευτική παρακμή. Η Ελληνική κακοδαιμονία”, εφημερίδα Επικαιρότητα, Σάββατο 8 Σεπτεμβρίου 1990.\nΕ. Δανέζης: “Η Εκπαιδευτική παρακμή. Η ρίζα του προβλήματος”, εφημερίδα Επικαιρότητα, Παρασκευή 31 Αυγούστου 1990.\nΕ. Δανέζης: “Ανωτάτη Παιδεία: Λίγο πριν τη σύγκρουση”, εφημερίδα Επενδυτής, 19 Δεκεμβρίου 1998.\nΕ. Δανέζης: “Συμβούλιο Χάραξης Εθνικής Εκπαιδευτικής Πολιτικής”, εφημερίδα Νέος Λόγος, Τρίτη 22 Δεκεμβρίου 1999.\nΕ. Δανέζης: “Το Σχολείο Χθες και Σήμερα”, εφημερίδα Νέος Λόγος, Δευτέρα 20 Δεκεμβρίου 1999.\nΕ. Δανέζης: “Το πρόβλημα της Επετηρίδας των εκπαιδευτικών”, εφημερίδα Βραδυνή της Κυριακής, 16 Ιουλίου 2000.\nΕ. Δανέζης: “Συμβούλιο Χάραξης Εθνικής Εκπαιδευτικής Πολιτικής“, εφημερίδα Βραδυνή της Κυριακής, 23 Ιουλίου 2000.\nΕ. Δανέζης: “Η εισαγωγή στα Ανώτατα Εκπαιδευτικά Ιδρύματα”, εφημερίδα Βραδυνή της Κυριακής, 20 Αυγούστου 2000.\nΕ. Δανέζης: “Tο σχολείο χθες, σήμερα…αύριο“, εφημερίδα Βραδυνή της Κυριακής, 6 Αυγούστου 2000.\nΕ. Δανέζης: “Tο Eλληνικό εκπαιδευτικό πρόβλημα”, εφημερίδα Βραδυνή της Κυριακής, 13 Αυγούστου 2000.\nΕ. Δανέζης: “Παιδεία και Κοινωνική Εμπειρία“, εφημερίδα Βραδυνή της Κυριακής, 27 Αυγούστου 2000.\nΕ. Δανέζης: “Παιδεία και Κοινωνική Εμπειρία“, εφημερίδα Βραδυνή της Κυριακής, 1 Οκτωβρίου 2000.\nΕ. Δανέζης: “Περιβαλλοντική-Κοινωνική Εκπαίδευση Ι“, εφημερίδα Βραδυνή της Κυριακής, 26 Νοεμβρίου 2000.\nΕ. Δανέζης: “Περιβαλλοντική – Κοινωνική Εκπαίδευση Οργάνωση και πηγές“, εφημερίδα Βραδυνή της Κυριακής, 3 Δεκεμβρίου 2000.\nΕ. Δανέζης: “Εκπαιδευτικές Παρεμβάσεις“, εφημερίδα Βραδυνή της Κυριακής, 10 Δεκεμβρίου 2000.\nΕ. Δανέζης:”Κυβερνητικές εκπαιδευτικές προκλήσεις“, εφημερίδα Βραδυνή της Κυριακής, 17 Δεκεμβρίου 2000.\nΕ. Δανέζης: “Πανεπιστήμιο και Δημοκρατία”, Αποδέκτες: Υπουργείο Παιδείας και Σύνοδος των Πρυτάνεων 2009\nΕ. Δανέζης: “Προτάσεις βελτίωσης του σχεδίου νόμου για την Ανώτατη Εκπαίδευση”, Αποδέκτες: Υπουργείο Παιδείας και Σύνοδος των Πρυτάνεων 15 Ιουλίου 2011\nΕ. Δανέζης: “Ανώτατη Παιδεία: Λίγο πριν τη σύγκρουση” 14 Νοεμβρίου 2014\nΕ. Δανέζης: “Τα προβλήματα της διοίκησης των Πανεπιστημίων” 15 Μαΐου 2015\nΜ. Δανέζης: «Προτάσεις για τη δομή της Δευτεροβάθμιας και Τριτοβάθμιας Εκπαίδευσης» Το κείμενο στάλθηκε στο Υπουργείο Παιδείας στο πλαίσιο του Εθνικού Διαλόγου για την Παιδεία στις 4 Ιανουαρίου 2016. Το πλήρες κείμενο μπορεί να αναζητηθεί στην ιστοσελίδα του Υπουργείου Παιδείας στα κατατεθέντα κείμενα – προτάσεις για τον Εθνικό διάλογο για την Παιδεία https://goo.gl/ojd9WY\nΜ. Δανέζης: «Προτάσεις για τη δομή της Δευτεροβάθμιας και Τριτοβάθμιας Εκπαίδευσης» στην ιστοσελίδα της «Ελληνικής Εταιρείας Φυσικής για την επιστήμη και την Εκπαίδευση (ΕΕΦΕΕ)» στην υποσελίδα «οι απόψεις/οι προτάσεις/οι δημοσιεύσεις»2017\nΜ. Δανέζης: Σκέψεις για το Σχολείο του Αύριο – – Για μια Παιδεία Νέων Οριζόντων στην ιστοσελίδα της «Ελληνικής Εταιρείας Φυσικής για την επιστήμη και την Εκπαίδευση (ΕΕΦΕΕ)» στην υποσελίδα «οι απόψεις/οι προτάσεις/οι δημοσιεύσεις» 2017


Η συνολική διάρκεια του προγράμματος Κινέζικη Γλώσσα και Πολιτισμός για Επιχειρήσεις είναι 20 ώρες και έχει ώς σκοπό να διδάξει στους συμμετέχοντες τις πιο συχνές Κινέζικες εκφράσεις που χρησιμοποιούνται στις επιχειρήσεις και το πιο σημαντικό τα βασικά στοιχεία της κινεζικής επιχειρηματικής κουλτούρας, έθιμα, ήθη, εθιμοτυπία και αξίες, τα οποία θα βοηθήσουν τους συμμετέχοντες να κατανοήσουν και να επικοινωνούν καλύτερα με τους κινέζους συναδέλφους ή τους πελάτες τους.\n-Επαγγελματίες με καλή βασική γνώση της γλώσσας, που θέλουν να βελτιώσουν τις επαγγελματικές επικοινωνιακές τους δεξιότητες.\n-Μαθητές και επαγγελματίες με καλές βασικές γλωσσικές δεξιότητες, που θέλουν να προετοιμαστούν για επιχειρηματικές συναλλαγές με Κινέζους επαγγελματίες ή σχετικές οντότητες.\nΓλωσσικές Απαιτήσεις: Επίπεδο 1 (σύμφωνα με το Κοινό Πλαίσιο Αναφοράς για τις Γλώσσες)\n-Προφορική και γραπτή επικοινωνία στον επαγγελματικό τομέα\n-Λεξιλόγιο και ιδιώματα που σχετίζονται με την εργασία\n-Προφορικές και γραπτές ασκήσεις για βελτίωση των δεξιοτήτων επικοινωνίας στον επαγγελματικό τομέα\n-Δημιουργία επιχειρηματικού εγγράφου DIN πρότυπο 5008 - κανόνων γραφής και μορφοποίησης κειμένου\n-Σύνθεση σαφών και φιλικών προς τον πελάτη ηλεκτρονικών μηνυμάτων, με προσοχή στην ορθογραφία, γραμματική ακρίβεια και την ορθή ορολογία\n-Στρατηγικές για επαρκή συνομιλία στο τηλέφωνο, σε συναντήσεις και σε διαπραγματεύσεις\n-Προσομοίωση καταστάσεων από τον επαγγελματικό τομέα για να ξεπεραστούν τυχόν γλωσσικά εμπόδια\nΠροσφέρουμε τα ακόλουθα Ατομικά Μαθήματα στο πρόγραμμά μας:\n-ΜΑΘΗΜΑTΑ ΠΡΟΦΟΡΙΚΟΥ ΛΟΓΟΥ 1\n-Προχωρημένου επιπέδου μαθητές κινεζικής γλώσσας που επιθυμούν να βελτιώσουν τις υπάρχουσες προφορικές τους δεξιότητες.\n-Ελάχιστες Απαιτήσεις Γλώσσας: Επίπεδο 1 (σύμφωνα με το κοινό πλαίσιο αναφοράς για τις γλώσσες)\n-Γενικού περιεχομένου συνομιλίες\n-Λεξιλόγιο και ιδιώματα χρησιμοποιούμενα κατά την προφορική επικοινωνία\n-Ανάπτυξη τυπικών γλωσσικών λειτουργιών (π.χ. περιγραφή, σύνοψη, σύγκριση, αντίθεση, ερμηνεία, αξιολόγηση, ορισμός, παραδειγματισμός, ενημέρωση, επιχειρηματολογία, εξαγωγή συμπερασμάτων)\n-Στρατηγικές διαχείρισης συνομιλίας (π.χ. περιστροφή, συνεργασία, ζητώντας διευκρινίσεις, ανταπόκριση με ευελιξία)\n-Τεχνικές λεκτικών ασκήσεων και παρουσίασης\n-Συζητήσεις βασιζόμενες σε συγκεκριμένες θεματικές ενότητες και αντικείμενα\n-Πρακτικές ασκήσεις προφοράς και τονισμού\n-Πρακτικές ασκήσεις ακουστικής κατανόησης\n-ΜΑΘΗΜΑTΑ ΠΡΟΦΟΡΙΚΟΥ ΛΟΓΟΥ 2\n-Ελάχιστες Απαιτήσεις Γλώσσας: Επίπεδο 2 (σύμφωνα με το κοινό πλαίσιο αναφοράς για τις γλώσσες)\n-Εκμάθηση λεξιλογίου θεματικών ενοτήτων, το οποίο συνηθίζεται να χρησιμοποιείται στις παρουσιάσεις\n-Φωνητικές ασκήσεις, αυτο-παρουσίαση, χειρονομίες, εκφράσεις προσώπου, γλώσσα σώματος\n-Ανάπτυξη τυπικών γλωσσικών τεχνικών παρουσίασης (π.χ. ανάλυση στόχων ομάδας, δομή, περιεχόμενο και εξέλιξη, δραματουργία, σενάριο, flashcards, δημιουργία φυλλαδίων, PowerPoint ως μέσο παρουσίασης, ανάπτυξης και σχεδιασμού διαφανειών, χρησιμοποιώντας γραφήματα, διαχείριση χρόνου κ.ά.)\n-Στρατηγικές διαχείρισης συνομιλίας (π.χ. παραφράσεις ερωτήσεων, έλεγχος ερωτήσεων, αποδοχή κενών στις γνώσεις, απάντηση σε αντιρρήσεις και επιθετικές ερωτήσεις, έκφραση ευχαριστιών)\n-Αντιμετώπιση νευρικότητας, άγχους και λαθών\n-Πρακτικές ασκήσεις ευχέρειας λόγου\n-ΜΑΘΗΜΑTΑ ΠΡΟΕTΟΙΜΑΣΙΑΣ ΕΞΕTΑΣΕΩΝ HSK (ΓΙΑ ΕΞΩTΕΡΙΚΟΥΣ ΜΑΘΗTΕΣ)\n-Στα "Μαθήματα Προετοιμασίας εξετάσεων HSK (HSK 1, HSK 2, HSK 3, HSK 4)" (για εξωτερικούς μαθητές), οι συμμετέχοντες εξοικειώνονται και προετοιμάζονται με τη μορφή των εξετάσεων HSK.\n-Θα προετοιμαστείτε για τις εξετάσεις ακολουθώντας διαγνωστικές δοκιμασίες\n-Προσφέρουμε δοκιμαστική εξέταση, η οποία διορθώνεται και συζητείται μαζί σας\n-Για γενικές πληροφορίες πατήστε εδώ.\n-Για το πρόγραμμα μαθημάτων πατήστε εδώ.\n-Για πληροφορίες σχετικά με τα δίδακτρα πατήστε εδώ.\n-Για το έντυπο εγραφής στα προσφερόμενα μαθήματα πατήστε εδώ.\n-Για να εγγραφείτε στις εξετάσεις HSK πατήστε εδώ.


Arruda - Alinda Kanaki Shop\nΕπιστημονική ονομασία: Ruta graveolens / οικογένειας Rutaceae.\nΜέρη που χρησιμοποιούνται: φύλλα και λουλούδια.\nΘρύλοι και Μύθοι: Χρησιμοποιείται από την αρχαιότητα για να προστατεύσει τους ανθρώπους από το κακό μάτι.\nΣτόχος: ενάντια στο κακό μάτι και το φθόνο.\nΠώς να χρησιμοποιήσετε: Μπορείτε να χρησιμοποιήσετε σε λουτρά αναμιγνύεται με βραστό νερό στραγγίζετε το νερό και ρίχνετε στο σώμα από το λαιμό και κάτω για τον καθαρισμό του λεπτού σώματος, ή μπορείτε επίσης να το κάψετε ως κάπνισμα για να καθαρίσετε τον χώρο σας. Ένα κλαδάκι rue πίσω από το αυτί αποκρούει το κακό μάτι. Ραντίστε το σπίτι με rue και αγιασμένο νερό αποκρούει τις μάγισσες το κακό μάτι την γλωσσοφαγιά και την αρνητική ενέργεια.\nΔεν χρησιμοποιείτε για κατάπωση.\nΣυσκευασία: τσάντα 50 γραμμάρια.\nΠληρωμή : Άμεσα\nΤα άνθη γιασεμιού χρησιμοποιούνται για την αγάπη,τα χρήματα,τα καλά όνειρα την τύχη και τη χαρά. Έχουν εντυπωσιακό άρωμα που εντείνεται κατά τη διάρκεια της νύχτας, είναι γνωστό πως το γιασεμί είναι ο βασιλιάς των λουλουδιών.Συνδέονται επίσης με...\nIερό βότανο καθαρισμού\nΟ καπνός αυτού του ιδιαίτερα αρωματικού φυτού χρησιμοποιείται σε τελετές για τον καθαρισμό του σπιτιού και της αύρας. Αυτή η δέσμη φασκόμηλου είναι φτιαγμένη με φώς φροντίδα και προσοχή. Αφήστε τον καπνό να καθαρίσει την...\nLa Bomba ενεργειακά βότανα καθαρισμού\nΧρησιμοποιήστε τα ενεργειακά βόταναLa Bomba στο μπάνιο σας για να αφαιρέσετε τις κακές οσμές από μαγεία τα κακόβουλα πνεύματα,τις κατάρες και για να φέρετε γρήγορα τύχη. Οδηγίες: Βράστε το περιεχόμενο σε 2 λίτρα εμφιαλωμένο νερό. Στραγγίστε το...